Dvanaest (12) - Film - mojtv.net\nSudska drama "Dvanaest" je moderna ruska adaptacija poznatoga američkog filma "Dvanaest gnevnih ljudi", prvenca slavnog režisera Sidnija Lumeta. Preseljen u kontekst savremene Rusije, ne zaobilazeći njenu gorku stvarnost, poznati ruski režiser Nikita Mihalkov stvorio je impresivno delo sumornog ugođaja, namerno pozorišno postavljenih sudskih prizora te priče velike napetosti usred neizvesnosti hoće li glavni lik biti spašen ili ne.\nDvanaest porotnika dokazuje, odnosno pobija krivicu čečenskog mladića, osumnjičenog za ubistvo njegovog očuha Rusa, vojnog oficira. Naime, nakon što je u čečenskom ratu izgubio roditelje, mladić je živeo kod očuha u Moskvi. Iako neimenovani, porotnici su vrlo raznoliki tipovi, od vozača taksija vrlo rasističkih stavova, sumnjičavog lekara, televizijskog producenta, Jevreja koji je preživeo holokaust, darovitog muzičara, upravitelja groblja, do ostalih zanimljivih ljudi, različito nastrojenih prema osumnjičenom. Iako je sve izglednije da je nevin, neki će porotnici pokušati da dokažu ne samo njegovu krivicu, nego i moguću umešanost u špijunske poslove...\nVrlo solidno prihvaćen od kritike, film je osvojio Zlatnog lava na festivalu u Veneciji, te je bio nominovan za Oskara za najbolji film na stranom jeziku.


Amela prva beba u 2020. godini - RTV Santos\nAmela prva beba u 2020. godini\nDevojčica Amela iz naselja Lok u blizini Titela prva je beba rođena u Novoj godini u zrenjaninskom porodilištu, a majka Novakov Tanja donela ju je na svet jutros u 4.50 časova. Beba je ocenjena najvišom ocenom, teška je 2,760 kg i duga 49 cm. U porodilištu se nalazi trenutno 17 beba i njihove majke, koje su provele novogodišnju noć u tom Odeljenju zrenjaninske Opšte bolnice „Đorđe Joanović“.\nMeđu njima je i Ivana Đukić iz Zrenjanina, koja je dobila sina Aleksu. Njoj je to prvo dete i kaže da je dobila najlepši novogodišnji poklon i veliku radost u porodici. Pohvalila je osoblje porodilišta na stručnom i brižnom odnosu prema porodiljama i istakla značaj proširenja porodice. Tradicionalno, i ovog prvog januara, porodilište je posetio gradonačelnik Zrenjanina Čedomir Janjić, svim majkama čestitao Novu godinu i uručio prigodne poklone bebama, poklon-pakete sa opremom i kozmetikom, koje obezbeđuje Grad Zrenjanin. Prvorođene bebe dobiće na poklon i dečja auto-sedišta, dar Saveta za bezbednost saobraćaja na putevima Grada Zrenjanina, a isti poklon sledi i većem broju beba koje će se u Zrenjaninu roditi na početku ove godine. U obilasku porodilišta bila je i direktorka Opšte bolnice dr Ivana Tešić.\nDežurni ginekolog-akušer dr Milica Poučki poželela je sugrađankama i sugrađanima srećnu Novu godinu i iznela statističke podatke o novorođenim bebama u prethodnoj godini.- U prethodnoj godini na našem odeljenju rođeno je 1380 beba, od toga 733 dečaka i 647 devojčica, imali smo i 22 blizanačke trudnoće. To je ukupno 23 porođaja manje u odnosu na 2018. godinu – kazala je ona i nagovestila da bi u toku dana moglo biti još porođaja, s obzirom da je nekoliko žena smešteno na odeljenju patologije trudnoće.\nPedijatar neonatolog dr Svjetlana Ždrale, šef Neonatološkog odseka porodilišta u Zrenjaninu, rekla je da su žene koje su Novu godinu dočekale u porodilištu poklonile sebi nešto najlepše što može da se pokloni, jedno dete i novi život.- Proširile su porodicu i mislim da su danas veoma srećne. Očekujemo da će mladi ljudi nastaviti malu tendenciju povećanja broja dece u porodici, jer shvatamo da je suština bivstvovanja proširenje porodice, stvaranje srećne i kvalitetne porodice s više dece – kazala je dr Ždrale.\nPrethodnoZrenjanin u novogodišnjoj noći (VIDEO)\nSledećeRad policije u novogodišnjoj noći


REM saopštio zašto nije reagovao na TV uključenje Mladića – SRPSKI NARODNI INFO\nREM saopštio zašto nije reagovao na TV uključenje Mladića\nNovinarka i bivša članica Saveta RRA (sadašnji REM) Gordana Suša, navodno bliska kriminogenoj Demokratskoj stranci, izjavila je za N1 da je REM bio u obavezi da reaguje i to po članu 30 Zakona o elektronskim medijima, po kojem je to telo dužno da poštuje sve odluke sudova.\nRegulatorno telo za elektronske medije (REM) je saopštilo da do danas nije primilo nikakav zahtev iz Međunarodnog suda u Hagu kojim se traži bilo kakva zabrana kada je reč o medijskom tretmanu haških optuženika.\nPodsetimo, Ratko Mladić, koji je prvostepenom presudom u Hagu osuđen na doživotnu kaznu zatvora, se telefonski direktno uključio u Jutarnji program TV Hepi.\nNovinarka i bivša članica Saveta RRA (sadašnji REM) Gordana Suša, navodno bliska kriminogenoj Demokratrskoj stranci, izjavila je za N1 da je REM bio u obavezi da reaguje i to po članu 30 Zakona o elektronskim medijima, po kojem je to telo dužno da poštuje sve odluke sudova.\nMeđutim, REM je u današnjem saopštenju naveo da član 30 Zakona o elektronskim medijima ne može da se odnosi na Ratka Mladića, “iz prostog razloga što on nije pravosnažno osuđen”, prenosi Insajder, takođe blizak pomenutom DS-u.\n“Mogli bismo da reagujemo samo u slučaju u kojem se, u razgovoru sa bilo kojim optuženim, za bilo koji zločin, upotrebljava govor mržnje, poziva na zločin protiv čovečnosti ili ubijanje pripadnika drugih naroda. Kako ‘ljubi vas deda Ratko’ nikako ne može da se podvede pod bilo šta slično, REM nije imao nikakav zakonski osnov da se meša u program Hepi televizije“, naveo je REM u saopštenju.


„EKSPLOZIVNI NOVI IZVEŠTAJI“ u kojima se pominje i Grenel. DA LI JE ZNAO? – SLOBODA\n„EKSPLOZIVNI NOVI IZVEŠTAJI“ u kojima se pominje i Grenel. DA LI JE ZNAO?\nRepublikanci zahtevaju da američki predsednik odgovori na pisanje medija da je Rusija militantima u Avganistanu nudila nagrade za ubijanje američkih vojnika.\nKako navodi američki list „Forin polisi“, „eksplozivni novi izveštaji“ izazvali su podele između Bele kuće i republikanaca na Kapitol hilu.\nMak Tornberi, najviše pozicionirani republikanac u Odboru za oružane usluge Predstavničkog doma SAD, rekao je novinarima da je tražio od najviših zvaničnika Pengatona da hitno organizuju brifing o obaveštajnim podacima, ali da nije dobio odgovor.\nTornberi je nazvao saopštenje Bele kuće, u kojem se navodi da Tramp nije obavešten o navodnim nagradama koje je Rusija raspisala za ubistva američkih vojnika u Avganistanu, „veoma zabrinjavajućim“.\n„Forin polisi“ navodi da su i republikanski i demokratski poslanici tražili „agresivan odgovor“ na navode „Njujork tajmsa“ i drugih medija, koji, kako tvrdi, ukazuju da je Tramp u martu obavešten o tome i da nije preduzeo nikakvu akciju.\nTramp i drugi administrativni zvaničnici prvobitno su umanjivali navode „Njujork tajmsa“, odbacivši pisanje tog lista kao netačno. Tramp je u poruci na Tviteru u subotu naveo da ga je američka obaveštajna zajednica obevstila tokom vikenda da ne smatra te informacije verodostojnim i da ih nije ranije prijavila Beloj kući.\nMeđutim, kako se ocenjuje, Bela kuća je izgleda popustila pred sve većim pritiskom za dobijanje odgovora sa Kapitol hila pošto je, kako je preneo Politiko, zakazala brifing za republikanske poslanike iz Predstavničkog doma u Beloj kući.\nPredsedavajuća republikanske konferencije u Predstavničkom domu Liz Čejni u saopštenju na Tviteru ocenila je da Bela kuća mora da objasni zašto predsednik i potpredsednik SAD nisu obavešteni, da li su informacije bile deo svakodnevnog obaveštavanja predsednika, ko je znao za te obavestajne procene i kada, kao i šta je urađeno da bi se zaštitile američke snage i „kako bi Putin odgovarao“.\nI republikanski senator iz Oklahome Džim Inhof pozvao je administraciju da podeli svoja saznanja o obaveštajnim podacima.\nPredsedavajuća Predsedničkog doma, demokrata Nensi Pelosi takođe je tražila da američki obaveštajni zvaničnici održe brifing za članove tog doma. „Pitanja koja se postavljaju su: da li je predsednik obavešten, a ako nije, zašto nije, i zašto Kongres nije obavešten.\n„Kongresu i zemlji su potrebni sada odgovori“, navela je ona u pismu direktorki CIA Đini Haspel i novom direktoru Nacionalne obaveštajne službe Džonu Retkilfu.\n„Forin polisi“ prenosi i da je Ričard Grenel, koji je, do maja, privremeno obavljao funkciju vršioca dužnosti šefa nacionalnih obaveštajnih službi, rekao da nikada nije čuo za te obaveštajne procene.\nList tvrdi i da je jedinica ruske vojne obaveštajne službe GRU, koja je navodno predvodila akciju u Avganistanu, imala vodeću ulogu u „pokušajima Rusije da destabilizuje zapadne zemlje, od pokušaja da organizuje državni udar u Crnoj Gori 2016. godine do pokušaja ubistva bivšeg ruskog špijuna Sergeja Skripalja 2018. godine“.\nMinistarstvo spoljnih poslova Rusije odbacilo je tvrdnje „Njujork tajmsa“, prema kojima su američke obaveštajne službe došle do zaključka da je jedna ruska vojnoobaveštajna jedinica koja je navodno povezana sa pokušajima atentata na tlu Evrope prošle godine ponudila novčane nagrade za uspešne napade na američke vojnike ili trupe vojne koalicije koju u Avganistanu predvode SAD.\nPrema izveštaju lista, do nagrada na taj način su došli pripadnici militantnih organizacija u Avganistanu, odnosno sa njima povezani pojedinci.


Članovi predsjedništva BiH primili zamjenika državne tajnice SAD-a - Klix.ba\nČlanovi predsjedništva BiH primili zamjenika državne tajnice SAD-a\n17.2.2012. u 19:51\nČlanovi Predsjedništva Bosne i Hercegovine Željko Komšić, Bakir Izetbegović i Nebojša Radmanović primili su u petak u Sarajevu zamjenika državne tajnice Sjedinjenih Američkih Država Williama Burnsa, saopćeno je iz Predsjedništva.\nBurns je izrazio podršku i posvećenost SAD-a napretku Bosne i Hercegovine na njenom euroatlantskom putu.\nPosebno je istakao da je formiranje Vijeća ministara BiH idealna prilika za Bosnu i Hercegovinu da nastavi sa ispunjavanjem obaveza u vezi s Akcionim planom za članstvo te izrazio očekivanje da će biti postignut daljnji napredak u rješavanju pitanja vojne imovine pred predstojeći samit NATO-a u Chicagu.\nIstakao je da Sjedinjene Američke Države podržavaju države zapadnog Balkana na putu euroatlantskih integracija i da su čvrsto posvećene evropskoj budućnosti Bosne i Hercegovine.\nKako je rečeno, ova posjeta je prilika da se izrazi podrška SAD-a Bosni i Hercegovini u njenom daljnjem napretku i prosperitetu, ali i podrška stabilnosti zapadnog Balkana.\nPodržano je formiranje nove vlasti i izražena zahvalnost za stalni doprinos Bosne i Hercegovine i učestvovanje vojnika u misiji ISAF.\nČlanovi Predsjedništva BiH su istakli da postoji konsenzus u Predsjedništvu BiH o evropskim integracijama kao osnovnom multilateralnom vanjskopolitičkom prioritetu Bosne i Hercegovine.\nZahvalili su za kontinuiranu podršku i posvećenost SAD-a Bosni i Hercegovini, čemu svjedoči i današnja posjeta.\nPosebno su zahvalili za podršku svim reformskim procesima u Bosni i Hercegovini te rekli da je posjeta zamjenika američke državne tajnice ovoj regiji znak izrazite američke podrške državama zapadnog Balkana na putu euroatlantskih integracija.


Marinović: Isti problemi svih poverenika za informacije u celom regionu\nVesti Autor:FoNet22. okt. 202012:10 > 12:16\nRegionalna konferencija "Inicijativa 2020" o radu poverenika za informacije od javnog značaja potvrdila je da sve zemlje regiona imaju iste probleme - kako smanjiti "ćutanje" uprave, žalbe izazvane kovid-19 i tendencija organa javne vlasti da se isključe iz zakona, saopštio je poverenik za informacije od javnog značaja.\nNa konferenciji je učestvovao poverenik za informacije od javnog značaja i zaštitu podataka o ličnosti Milan Marinović, a inicijativa je okupila institucije iz zemalja regiona, koje se bave zaštitom prava na pristup informacijama od javnog značaja.\nPoverenik: Primili smo 101 žalbu neposredno vezanu za pitanja oko kovida-19\nSvrha rada „Inicijative 2020“ je profesionalna saradnja i razmena dobrih praksi u promociji i zaštiti prava na pristup informacijama od javnog značaja.\nTokom sastanka, koji je bio održan putem video konferencije usled situacije koja je prouzrokovana virusom SARS-CoV-2, svaka zemlja je predstavila svoj dosadašnji rad u oblasti prava na pristup informacijama od javnog značaja, pravnu regulativu, probleme koje organi imaju u postupcima rešavanja po žalbama i druge probleme sa kojima se suočavaju u svom radu.\nNa konferenciji je konstatovano da sve zemlje imaju slične probleme u svom radu – kako smanjiti „ćutanje“ uprave, žalbe izazvane korona virusom, tendencija organa javne vlasti da se „isključe“ iz zakona (tužilaštva, sudovi, agencije), zloupotreba prava, edukativne aktivnosti, kako se boriti protiv velikog broja žalbi, kako jasno razgraničiti odgovornost ovlašćenog lica od rukovodioca organa kao odgovornog lica.\nNa kraju sastanka usvojena je zajednička Deklaracija „Inicijative 2020“ kao temelj za dobru saradnju i razmenu iskustva između učesnika u budućnosti, dodaje se u saopštenju poverenika.\nkonferencijaMilan MarinovićPoverenik za informacije od javnog značajaregion


Neću da dozvolim da mi određuju šta smem da kažem, poručio je predsednik Srpske akademije nauka i umetnosti (SANU) Vladimir Kostić. Nenaviknut na slične stavove iz same Akademije državni vrh je prethodno oštro reagovao zbog Kostićeve izjave da je Kosovo faktički i formalno izgubljeno za Srbiju i da je jedina politička mudrost kako "sa elementima dostojanstva" napustiti Kosovo. Ta izjava toliko iskače iz uniformisanog vladajuće prihvatljivog mišljenja da na Andrićevom vencu očekuju od SANU da se izjasni, ne samo o izraženom stavu profesora Kostića, nego i da li posle takve izjave on može da ostane na njenom čelu. Nasuprot tome, sagovornici RSE kažu da Srbiji upravo treba slobodno kritičko mišljenje ako želi da ide napred.\nOtrežnjujuća poruka stigla je izgleda otuda odakle se državni vrh najmanje nadao. Naš sagovornik, nekadašnji poslanik i profesor u penziji Filozofskog fakulteta, Žarko Korać kaže da je Vladimir Kostić mesto predsednika Srpske akademije nauka i umetnosti shvatio na način koji je za nas nešto novo, što je, po njegovom mišljenju, nešto vrlo dobro za Srbiju.\n“To je da se ne pojavljuju papagajske fraze o najvećim problemima Srbije nego da ljudi koji su na značajnim društvenim, ne političkim, društvenim položajima daju neki doprinos javnoj debati u Srbiji o njenoj budućnosti. Ono o čemu on govori sve vreme, a što je ostalo u drugom planu, je potreba da Srbija svoje male resurse, intelektualne i ljudske, konsoliduje da bi spremno dočekala budućnost. Dakle, to je, od mene neuobičajena reč, ali to je u stvari bio patriotski govor u najboljem smislu te reči. On se brine za budućnost naroda u smislu njegovog obrazovanja, njegovog materijalnog položaja i njegovih istorijskih ciljeva. Dakle, to je bilo nešto što je trebalo reći”, ocenjuje Korać koji je ovim povodom dao kraći intervju za RSE.\nNeko ovom narodu mora da kaže da Kosovo više nije de fakto niti de jure u našim rukama. Bojim se da je, u ovom trenutku, jedina politička mudrost na koji način, sa nekim elementima dostojanstva, napustiti Kosovo, rekao je predsednik SANU Vladimir Kostić u intervjuu Radio Beogradu.\n“Kosovo podrazumeva ogroman broj onoga što predstavlja našu kulturnu osnovu, oko toga se moramo boriti i zubima i noktima jer je to pokušaj oduzimanja nečega što predstavlja supstrat i naše istorije i dela psihologije i čega god hoćete. Ali govoreći pošteno, ukoliko jedan ministar ili predsednik ili premijer mora da traži dozvolu da uđe na tu teritoriju vrlo jasno govori da mi nemamo ni ljudske ni ekonomske ni bilo kakve druge kapacitete da tamo nametnemo sopstvenu volju”, rekao je Kostić u tom intervjuu.\nKako su se državni vrh, niži državni zvaničnici i mediji bliski vlasti podigli na noge zbog ove izjave svi do jednog je ocenjujući kao nešto suprotno interesima Srbije prvi čovek SANU je s pravom podsetio da je važno da iskaže mišljenje i kada ono nije pogodno kolektivnom umu. "Neću da dozvolim da mi neko određuje šta smem da kažem, a šta ne, i šta je jedinstveni korpus mišljenja koga treba da se držim", rekao je Kostić, ponovivši da je reč o njegovom ličnom stavu, a ne stavu Akademije, te da stav SANU na tu temu nije artikulisan.\nPrethodno je predsednik Srbije Tomislav Nikolić pozvao SANU da se izjasni o Kostićevom stavu, kao i da li posle takve izjave on može da ostane predsednik Akademije. “Kostić je svoje stavove izneo u trenutku kada država vodi tešku borbu, uprkos strahovitim pritiscima onih koji promovišu nezavisnost Kosova", saopšteno je iz Nikolićevog kabineta pri čemu se u nipodaštavajućem tonu za prvog čoveka SANU još dodaje citat: “Kostić je to izjavio i ostao živ.”\nPremijer Aleksandar Vučić iako, za razliku od Nikolića, priznaje da svako ima pravo na svoj sud i mišljenje i da on nikoga neće nazivati izdajnikom ipak ocenjuje da je “vrlo loše vreme za takve izjave u trenucima kada pokušavano da pronađemo argumente, da izmolimo druge zemlje članice da ne glasaju za članstvo Kosova u UNESKU”.\nReagovanja se svode na već dobro poznatu mantru kada je o Kosovu reč “ne narušavati državno i nacionalno jedinstvo u borbi za Kosovo", kako se izjasnio i skupštinski Odbor za Kosovo i Metohiju zahtevajući od SANU da zauzme stav povodom izjave predsednika te ustanove.\n“Dok god je Pećka patrijaršija tamo gde jeste - Kosovo i Metohija je srpsko, dok god tom teritorijom države Srbije hoda i jedan jedini Srbin - Kosovo i Metohija je srpsko, dok god bilo koji Srbin gde god da je rođen nosi Kosovo i Metohiju u srcu - naše je, srpsko je”, poručuje predsednik tog odbora Milovan Drecun prvom čoveku SANU.\nIde se čak i dotle da se prozivaju svi akademici da pojedinačno saopšte da li je njihov stav da Kosovo treba napustiti. Žarko Korać upozorava da je predsednik SANU sada izložen velikom pritisku.\n“Način na koji je on dočekan, a pre svega na divljački napad predsednika Srbije Tomislava Nikolića koji je praktično od njega tražio da da ostavku, i videćemo da li će taj pritisak i dovesti do toga da akademik Vlada Kostić da ostavku na mesto predsednika Akademije nauka, što ja nažalost ne isključujem, taj pritisak je užasan na njega. Sa jedne strane vlast tvrdi da ide u Evropu i da želi demokratizaciju a onda se pokaže da Srbija liči na jedan srez za vreme Staljina”, navodi Korać.\nVladimir Kostić je vodeći domaći neurolog iza koga stoji naučna karijera. Za predsednika SANU izabran je u aprilu. Nekoliko meseci kasnije postao je vest broj jedan zbog toga što je izneo stav o jednom od ključnih pitanja koja zaokupljaju ovdašnju političku javnost. Socilog Božidar Jakšić kaže da Srbiji upravo treba slobodno kritičko mišljenje ako želi da ide napred.\n“Mislim da predsednik Akademije nauka ne samo da ima pravo na lično mišljenje i da to mišljenje javno izražava nego takođe pokušava da onovi čast Srpske akademije nauka i umetnosti i to svojim ličnim mišljenjem i to je ono što je dragoceno. Moram reći da bih smatrao da Srbija kreće napred ako bi Akademija podržala stav svog predsednika. Što se tiče negativnih komentara, to je najbolje ne komentarisati”, zaključuje Jakšić.\nOno što međutim, pokušava garnitura na vlasti je da svi građani misle njihovom glavom. Pa i SANU.


Dokumenti, Društvo, Kosovo i Metohija, Prenosimo, Slobode, Srbija\nViše tužilaštvo u Beogradu pozvalo ”osumnjičenog” novinara Ivana Maksimovića na saslušanje\n23/06/2018 24/06/2018 | by Prenosimo\nPravo na slobodu misli i izražavanja je svetinja\nIvanu Maksimoviću, novinaru portala KM novine i dopisiniku Magazina „Tabloid“ iz Kosovske Mitrovice, stigao je 21. juna poziv za saslušanje (25. juna) ne baš jasnim povodom\nKrivičnu prijavu protiv Maksimovića podnela je Služba za borbu protiv organizovanog kriminala – Odeljenja za visokotehnološki kriminal\nOptužba za krivično delo ugrožavanja sigurnosti (čl. 138, st. 3 u vezi stava 1. KZ)\nsubota, 23. jun 2018. | KM Novine\nNaime, Više javno tužilaštvo u Beogradu poziva novinara Ivana Maksimovića da “u svojstvu osumnjičenog” u ponedeljak, 25. juna, dođe u prostorije ovog Suda “radi davanja izjave u predistražnom postupku, zbog postojanja osnova sumnje” da je učinio krivično delo Ugrožavanja sigurnosti iz člana 138. st. 3 u vezi st 1 KZ i to po krivičnoj prijavi Službe za borbu protiv organizovanog kriminala – Odeljenja za visokotehnološki kriminal!\nIako nema preciznih navoda o kom se to “krivičnom delu radi”, datum navodnog podnošenja prijave, 09. maj ove godine, upućuje na zaključak da se radio o tekstu objavljenom na našem portalu a pod nazivom “Postoji li za Vučića drugo rešenje osim metka?!”.\nUkoliko se zaista radi o ovom tekstu onda to unosi zabunu jer Maksimović nije njegov potpisnik. U tom slučaju je sasvim izvesno da se dovođenjem novinara u vezu po ne baš razumnoj osnovi, u stvari radi o političkom progonu.\nIvan Maksimović (na jednoj od izložbi svojih dokumentarnih fotografija sa KiM) osim svojim tekstovima, takođe fotografijama i video zapisima svedoči stanje na Kosovu i Metohiji van uticaja političkih ili drugih interesnih sfera, onako kako ljudi na terenu govore\nMaksimović je, inače, jedini novinar sa Kosova i Metohije koji proteklih godina izveštava, piše i argumentovano razotkriva kriminalnu strukturu vladajućeg režima i izdaju Kosova i Metohije koja se neskriveno sprovodi.\nNa ovaj zaključak upućuje i činjenica da su zbog istog teksta ovog novinara na najgnusniji način napali jedino režimski tabloidni listovi “Informer” i “Srpski telegraf” takođe bez ikakvog osnova. Onaj prvi je još i preciznije isticao upravo angažman ovog novinara u Magazinu Tabloid” čiji su urednik i redakcija jedini koji omogućavaju da se činjenično utvrđena istina u tekstovima Ivana Maksimovića prezentuje domaćoj javnosti.\nMaksimović je sutradan, 22. juna, zvaničnim dopisom obavestio Sud da iz ličnih razloga, koje je uredno dokumentovao, nije u mogućnosti da se tog datuma pojavi na Sudu i uputio zahtev da mu se, kako to predviđa i garantuje zakonodavstvo Republike Srbije, saslušanje organizuje u Kosovskoj Mitrovici prema njegovoj adresi boravka.\n<< Prethodni: Ni sam Vučić ne zna koja mu je platforma za KiM\nSledeći: >> Ta stara dama Evropa


Ukinuta fetva Abdićevcima | Mondo Portal\nUkinuta fetva Abdicevcima\n12. avgust, 00:40\nUkinuta fetva Abdićevcima 0 Podeli Podeli na facebook Podeli na twitter Podeli na viber Pošalji na mail\n30.12.2013. / 13:43\nUkinuta fetva Abdićevcima\nIzvor Fonet 30.12.2013. / 13:43\nIslamska zajednica u Bosni i Hercegovini donela je odluku da ukine fetvu za osobe koje su se tokom rata borile u jedinicama odanim Fikretu Abdiću.\nIslamska zajednica u Bosni i Hercegovini donela je odluku da ukine fetvu, dvadeset godina staru zabranu obavljanja muslimanskih verskih obreda na sahranama osoba koje su se tokom rata u toj zemlji borili u jedinicama odanim Fikretu Abdiću, prenose u danas mediji u BiH.\nOvu odluku donelo je veće za fetve Rijaseta Islamske zajednice u BiH.\nFetvu kojom su bili zabranjeni muslimanski obredi na sahranama pripadnika Narodne odbrane Autonomne pokrajine zapadna Bosna još je 1993. godine doneo bihaćki muftija Hasan Makić u jeku najžešćih sukoba abdićevih "autonomaša" s jedinicama Armije BiH.\nMuftija Makić je svojom fetvom proglasio otpadnicima od vere "sve za koje se sigurno zna da su svesno i dobrovoljno uzeli oružje i krenuli protiv islama i bošnjačkog naroda".\nS obzirom na to da su tretirani kao nevernici, bilo je zabranjeno i obavljanje islamskih verskih obreda na njihovim sahranama.\nIslamska zajednica je saopštila da je ekskomunikacija Abdićevih pristalica ukinuta na inicijativu grupe vernika Velike Kladuše.\nUz odluku o poništenju fetve Islamska zajednica BiH pozvala je na pomirenje sve muslimane s područja Bosanske krajine.\nRanije ove godine bivšim pripadnicima snaga AP zapadna Bosna priznata su prava na naknade koje primaju bivši pripadnici drugih vojnih jedinica koje su ratovale na teritoriji BiH.\nTu je odluku donio ustavni sud Federacije BiH na inicijative predsednika Federacije BiH Živka Budimira.\nParadržava sa Fikretom Abdićem na čelu, postojala je od septembra 1993. do avgusta 1995. godine.\nZbog ratnih zločina koje su počinile jedinici pod njegovom komandom Abdić je u Hrvatskoj osuđen na 15 godina zatvora.\nbosna i hercegovina fikret abdić religija muslimani


Kojić: Tužilaštvo BiH nastavilo s praksom otuživanja komandnog kadra VRS\nčetvrtak, 27. februara 2020. | 21:36\nčetvrtak, 02. januara 2020.\nDirektor Republičkog centra za istraživanje rata, ratnih zločina i traženje nestalih lica Milorad Kojić izjavio je Srni da je optužnica protiv predsjednika Boračke organizacije Republike Srpske /BORS/ Milomira Savčića još jedan nastavak prakse politika Bošnjaka i Tužilaštva BiH od rada Haškog tribunala.\n“Završetkom, uslovno rečeno, rada Haškog tribunala, Tužilaštvo BiH nastavilo je sa praksom da optužuje kompletan komandni kadar Vojske Republike Srpske, časne i poštene oficire kao što je i general Savčić, za takozvane zločine”, rekao je Kojić.\nOn ističe da je to u stvari pokušaj da se upravo kroz komandni kadar i nametanje komandne odgovornosti, nametne kolektivna odgovornost srpskom narodu za sve što se dešavalo u ratu devedesetih godina prošlog vijeka.\n“U potpunosti zanemarujući monstruozne i brojne zločine koji su počinjeni nad Srbima, ta politika kreirana od Bošnjaka koju sprovode preko pravosuđa na nivou BiH, jeste potpuna satanizacija srpskog naroda i nametanje jedne vrste kolektivne odgovornosti i pokušaj da se u potpunosti Republika Srpska stavi u kontekst zločinačke tvorevine. To je narativ koji Bošnjaci uporno koriste sa krajnjim ciljem ukidanja Republike Srpske”, rekao je Kojić, dodajući da je to nedopustivo.\nPrema njegovim riječima, stav Republičkog centra za istraživanje rata, ratnih zločina i traženje nestalih lica jeste da svi zločini koji su počinjeni treba da budu procesuirani, ali da upravo taj udruženi zločinački poduhvat i takva komandna odgovornost tereti ljude koji nemaju apsolutno nikakve veze sa bilo kakvim događajima kao što je slučaj i kod generala Milomira Savčića i drugih visokih vojnih funkcionera i oficira.\nKojić je rekao da će Republički centar za istraživanje rata, ratnih zločina i traženje nestalih lica biti u potpunosti na raspolaganju timu odbrane generala Savčića, kao i ostalim timovima odbrane u smislu pružanja podrške i pomoći kroz materijalne dokaze i sva istraživanja do kojih je ovaj centar došao, da se dokaže da su ovo montirane optužnice koje ne smiju da dobiju pravnu snagu presudama koje bi eventualno donosio sud BiH.\n“Ovo je zaista sramno ponašanje i čudi me samo da nisu nastavili sa onom svojom praksom spektakularnih hapšenja kako bi dodatno ponižavali naše generale, vojnike i oficire koji su nam dali ovu slobodu, a ta sloboda se zove Republika Srpska”, zaključio je Kojić.\nTužilaštvo BiH podiglo je optužnicu protiv Savčića koja ga tereti za krivično djelo pomaganje u ratnom zločinu počinjenom 1995. godine u Srebrenici.\nVest preuzeta sa: Srna\nPuni hramovi i hiljade građana poru...\nAmfilohije, Matija, Ković — stotin...


STIGLA PROGNOZA ZA PRAZNIKE! Pogledajte šta nas čeka za Uskrs i 1. maj\nU Beogradu tokom naredne nedelje maksimalna jutarnja temperatura biće oko 12 stepeni,\na maksimalna dnevna oko 20. Padavine su moguće već od utorka, a u sredu su iz RHMZ najavili pljusak. Ipak, ono čemu će se većina obradovati jeste slabljenje košave koja je prethodnih dana zadavala dosta glavobolje.\n- Košava će sutra uveče da oslabi, tako da u toku sledeće nedelje neće biti jakih vetrova. U zapadnim i jugozapadnim krajevima zemlje očekuju se padavine, ali pošto već postaje toplije za taj deo zemlje karakteristična je pojava konvektivnih oblaka (cumulonimbus)\nkoji su karakteristični u našim predelima i oni predstavljaju oblake koji donose pljuskove sa grmljavinom. Česti su pred kraj proleća i početak leta - kaže meteorolog.\nPredstojeće praznike - Uskrs i Prvi maj - većina građana voli da provede u prirodi, posebno kada je u pitanju prvomajski uranak, pa je dobro znati da li će nam vremenske prilike dozvoliti da uživamo u roštilju na otvorenom. Ipak, meteorolog kaže da je teško je i nezahvalno predviđati dugoročnije vremenske prilike, odnosno da je još rano procenti\nkakvo će nas tačno vreme dočekati za praznike, ali da je uobičajeno da za prvi maj bude toplo sa povremenim prolećnim pljuskovima.\n- Još uvek je rano da prognoziramo kakva će temperatura biti za Uskrs i Prvi maj, ali na primer, prošle godine imali smo pravi letnji 1. maj, kada je temperatura bila oko 30 stepeni,\na pre dve godine na taj dan je bilo relativno sveže, u planinskim krajevima je čak padao i sneg. Ali za 1. maj je uobičajno da bude toplo i ako bude kiša, to će biti prolećni pljuskovi\nsa grmljavinom - objašnjava Đurić.\nUkoliko je verovati sajtu "AccuWeather" za Uskrs će biti sunčano sa maksimalnom\ndnevnom temperaturom od 23 stepena. Na Veliki petak maksimalna dnevna temperatura iznosiće 21 stepen iako će većina dana biti oblačna, dok nas u nedelju, na dan Uskrsa, očekuje pravi prolećni sunčani dan sa temperaturom do 23 stepena. Za 1. maj će maksimalna dnevna biti 23 stepena i moguća je kiša.


Večeras na Sputnjiku: Ko gde ulazi — Crna Gora u NATO ili obrnuto - Sputnjik Srbija\n15:46 18 April 2021\n19:15 28.05.2017 Preuzmite kraći link\nSa njim ćemo razgovarati o političkim i ekonomskim posledicama skorog zvaničnog ulaska Crne Gore u NATO, koji je najavljen za 5. jun.\nMilačić: Članstvo Crne Gore u NATO-u biće kratkoročno\nPitaćemo ga šta će suštinski u Crnoj Gori promeniti ulaskom u taj vojni savez, šta će to značiti za državu, a šta za pojedince, obične građane i zašto je protiv toga da Rusija bude garant neutralnosti Crne Gore.\nGovorićemo o delovanju razjedinjene opozicije u toj zemlji, pitati ga zašto opozicija selektivno izlazi na izbore koje ne smatra slobodnim i da li bi mogla da postigne konsenzus oko bojkota izbora, kako bi skrenula pažnju međunarodne javnosti na totalitarni režim.\nMomir ponovo u igri — kandidat DF za predsednika Crne Gore?\nSaznajte i šta ovaj mladi crnogorski političar misli o najavi nekadašnjeg predsednika Crne Gore i premijera SR Jugoslavije Momira Bulatovića da se vraća da se, kako je izjavio za Sputnjik, bori protiv novih fašista iz NATO-a.\nVladislava Dajkovića pitaćemo i kako vidi posledice podeljenog naroda u postmilovskoj Crnoj Gori.\nSlušajte nas na talasima Radija Studio B, na frekvencijama 99,1 megaherc i 100,8 i 105,4 megaherca ili on-lajn.


Mektić: Vjerujem policijskim agencijama, ali ne i Tužilaštvu\nSrna 19.05.2017 14:50\nSARAJEVO - Ministar bezbjednosti u Savjetu ministara BiH Dragan Mektić rekao je da vjeruje policijskim agencijama u BiH i da će one učiniti sve da otkriju ko mu je uputio prijetnje smrću, ali da ne vjeruje da će se tim slučajem ozbiljno baviti Tužilaštvo BiH.\n"Ne vjerujem Tužilaštvu BiH. Kada nisu rasvijetlili slučaj napada na premijera Srbije Aleksandra Vučića u Potočarima, koji se dogodio pred kamerama, kako da onda ovo rasvijetle", rekao je Mektić novinarima u Sarajevu i dodao da je to poražavajuće za BiH.\nOn je naglasio da policijske agencije u BiH pošteno i časno rade najteži posao, te da policijski službenici nisu dovoljno plaćeni i nepravedno su zapostavljeni u odnosu na državne službenike.\nMektić je poručio da "država mora zaštititi policijske službenike jer su oni personifikacija države".\n"Ja sam za povećanje plata policijskim službenicima, jer je bruka vlasti da su policajci diskriminisani u odnosu na državne službenike", rekao je Mektić nakon konferencije "Jačanje saradnje policijskih agencija na nivou BiH, te unapređenje saradnje policijskih agencija regiona uz prezentaciju turističkih potencijala BiH sa posebnim akcentom na bezbjednost turista".\nOn je naveo da je na konferenciji bilo riječi o uticaju bezbjednosti u BiH na razvoj ekonomije, a posebno na razvoj turizma koji doživljava ekspanziju.\n"Moramo stvoriti kapacitete da pokažemo da smo u stanju da uspostavimo siguran ambijent, vladavinu prava i bezbjednu zemlju, jer bez toga nema ni stranog kapitala, ni turizma. Strani kapital jedino može da povuče našu ekonomiju iz sunovrata", napomenuo je Mektić.\nOn je rekao da je policija spremna da zaštiti turiste i u BiH, gdje su veći problem sitna krivična djela kao što su krađe, nego neki globalni izazovi.\nPredsjednik Saveza sindikata policijskih organa u BiH Dragan Krvavac rekao je da je bezbjednosna situacija u BiH na vrlo visokom nivou, kao i da policijski službenici veoma dobro obavljaju svoj posao, iako su malo plaćeni.\nKrvavac je rekao da su turisti u BiH bezbjedni i da oko 30 do 40 odsto policijskih službenika govori strane jezike da bi komunicirali sa turistima.\nPotpredsjednik Spoljnotrgovinske komore BiH Bruno Bojić rekao je da je turizam pokretačka snaga svake zemlje i da je bezbjednost turista u BiH možda na najvišem nivou u odnosu na zemlje regiona.\nBojić je dodao da je i današnja konferencija organizovana da bi građani, turisti i investitori bili upoznati o bezbjednosnoj situaciji u BiH.\nKonferenciju je organizovala Spoljnotrgovinska komora BiH u saradnji sa Savezom sindikata policijskih organa u BiH.\nDragan Mektić Tužilaštvo BiH atentat prijetnja


Tim za praćenje i sprovođenje mjera: Pooštriti epidemiološke mjere - Vijesti Srpske – Najnovije vijesti iz Republike Srpske i BIH\nNaslovna Izdvajamo Tim za praćenje i sprovođenje mjera: Pooštriti epidemiološke mjere\nTim za praćenje i sprovođenje mjera: Pooštriti epidemiološke mjere\nBANJALUKA – Tim za praćenje sprovođenja mjera Republičkog štaba za vanredne situacije Republike Srpske predložio je danas pooštravanje i uvođenje novih, strožih epidemioloških mjera na cijeloj teritoriji Srpske, a da se lokalne zajednice, načelnici, gradonačelnici i nadležna lokalna tijela upozore i pozovu na odgovornost, jer su evidentne manjkavosti u sprovođenju i kontroli zaštitnih mjera na lokalnim nivoima.\nRukovodstva opština i gradova snose veliku odgovornost za „pucanje“ komandnog lanca za neprovođenje mjera Republičkog štaba. U većini opština i gradova gotovo da se mjere dezinfekcije uopšte ne sprovode, a smanjen je ili čak i prestao i nadzor u prodajnim objektima i institucijama, saopšteno je iz ovog tima.\n„Takođe je utvrđeno da skoro da i nema aktivnosti putem medija ili društvenih mreža, letaka i plakata kojim lokalne zajednice upozoravaju i pozivaju na neophodnost sprovođenja mjera“, navodi se u saopštenju.\nTim ocjenjuje da porast broja hospitalizovanih kovid pacijenata prijeti da uruši zdravsteni sistem Srpske, čiji su smještajni, kao i ljudski kapaciteti pred limitom.\nOvaj tim podsjeća i da lokalne zajednice imaju mogućnost da uvode i strože mjere od onih koje donosi Štab u zavisnosti od situacije na lokalnom nivou.\nEvidentno je, pak, da pojedini lokalni krizni štabovi, i to u zajednicama gdje je najkritičnija situacija, nisu preduzeli ništa da pokušaju staviti pod kontrolu rast novooboljelih, navodi se u saopštenju.\n„Zakonom su vrlo jasno definisane nadležnosti i odgovornost lokalnih zajednica u toku pandemije ili stanja u kojima su ugroženi životi građana. Zato smatramo da je neophodno upozoriti sve opštine i gradove, na obavezu poštovanja mjera Republičkog štaba za vanredne situacije, ali i zakona koji regulišu odgovornost načelnika, gradonačelnika odnosno rukovodstava lokalnih zajednica“, navedeno je u saopštenju.\nTim za praćenje sprovođenja mjera Republičkog štaba za vanredne situacije Republike Srpske smatra da ukoliko se hitnim, restriktivnijim mjerama ne zaustavi rapidan rast broja zaraženih virusom korona, zdravstveni sistem neće moći da zbrine sve pacijente niti im pružiti adekvatnu zdravstvenu zaštitu.\nSvi prijedlozi i zaključci sa današnjeg sastanka Tima za praćenje sprovođenja mjera Republičkog štaba za vanredne situacije Republike Srpske dostavljeni su Republičkom štabu, kao i Savezu opština i gradova Srpske.


Žene jednoglasne: Postoji idealna veličina muškog polnog organa - Zdrava i prava\nPolemike oko toga koja veličina muškog polnog organa najviše odgovara ženama nikada ne prestaju…\nBaš zato su naučnici odlučili da otkriju večitu misteriju: Koja je idealna veličina penisa? Naime, naučnici sa Univerziteta u Meksiku i Univerziteta iz Kalifornije tvrde da imaju odgovor na ovo pitanje!\nU studiji je učestvovalo 75 žena, uzrasta od 18 do 65 godina, koje su u heteroseksualnim vezama i imaju stalne seksualne odnose. Svakoj od njih prikazano je 33 “modela” muškog polnog organa u veličinama od 10 do 21,5 centimetara i bilo im je postavljeno pitanje:\n“Koja veličina penisa vam je najprimamljivija za dugoročnu vezu, a koja za avanturu za jednu noć”?\nDošli su do saznanja da je veličina u rasponu od 12 do 16 centimetara najpoželjnija kada je duga veza u pitanju. S druge strane, kada je reč o avanturama za jednu noć, žene preferiraju malo veći “model” i tada su rekle da je veličina od 16 do 17 centimetara najpoželjna.\nPrvi deo testiranja obavljen je na 50 mladih osoba koje je trebalo da posmatraju profile (fotografije i kratke video snimke) 100 nepoznatih osoba, pa da na osnovu toga odluče koje osobe su im najprivlačnije. Rezultati su dali vrlo jasne odgovore – duhovite osobe koje su se najviše smejale, privukle su najviše pažnje!\nIako su odgovori bili vrlo različiti, stručnjaci su zaključili da su muškarci sa smislom za humor kod žena dobili najpozitivnije kritike. Isto tako, istraživanje nije povezalo duhovitost i inteligenciju. Iako u ovoj priči faktor kakav je fizička privlačnost i te kako igra ulogu, zaključak istraživanja zapravo je bio vrlo jednostavan!\nAko se ljudi lepo i zajedno smeju, velika je verovatnoća da će se odnos razviti u nešto više!\n12 do 16 centimetara\nmuškog polnog organa\nZvanično: Kralj proglasio 14. februar za praznik\nZašto je važno da kupite ove balone…


Niška televizija » Opština Palilula se predstavila na Sajmu turizma (VIDEO)\nObjavljeno 04.04.2014. 14:45\nU okviru Sajma turizma u Nišu na štandu našeg grada predstavila se i opština Palilula. Predsednik ove opštine Boban Džunić kaže da se prave pomaci u oblasti turizma i ugositetljstva, naročito što se na teritoriji Palilule nalaze brojna prirodna i kulturna dobra, a može da se pohvali i tradicionalnim manifestacijama koje su brend opštine i Grada Niša.\nTuristički potencijali opštine Palilule na kojoj živi oko 90.000 Nišlija su veliki, kaže njen predsednik Boban Džunić. Kao najlepšu zelenu oazu grada izdvaja memorijalni Spomen-park Bubanj u koji se redovno ulaže i koji bi trebalo da postane briga šire zajednice, ističe Džunić.\nU turističkoj ponudi opštine nalazi se i manastir Gabrovac koji je pretvoren u Crkvu Svete Trojice, podseća Džunić i dodaje da je reč o mestu gde se nalaze i bogata arheološka nalazišta. Saradnja sa gradovima i opštinama u Bugarskoj se uz podršku Evropske unije, nastavlja, kaže Džunić, jer je veoma dragocena u okviru programa susedske saradnje.


Beograd ostaje bez noćnog života: Klubovi i barovi pred zatvaranjem - Sputnjik Srbija\n17:59 27.05.2020 Preuzmite kraći link\nSa oko 14.000 stalno i honorarno zaposlenih, taj deo privrede donosi milione evra na godišnjem nivou, što kroz namete, što kroz direktan uticaj na generisanje posete turista iz inostranstva, saopštili su iz tog udruženja, prenosi portal b92.\nEpidemijom su najviše pogođeni upravo klubovi, barovi, kafići, hoteli i restorani. U ovim sistemima se nalazi oko 14.000 zaposlenih koji platama izdržavaju i svoje porodice, a gašenjem ovih lokala, uzročno-posledično će biti ugrožene i stotine firmi koje snabdevaju ili opslužuju ove ugostiteljske lokale.\nKako ističu, bez konkretne pomoći države direktno privrednim subjektima i ukoliko se lokalima ne omogući da rade u punom kapacitetu, ova grana će se sasvim sigurno ugasiti.\nSa njom će i Beograd izgubiti reputaciju evropske prestonice noćnog života, koja je razlog dolaska najvećeg broja turista iz inostranstva u našu zemlju, upozoravaju iz Udruženja barova i klubova.\nSi-En-En preporučuje Srbiju: Dorćol, netaknuta divljina, selo i noćni život


Dnevni izveštaj 29.10.2019\nPredsednica Vlade Srbije Ana Brnabić i premijeri Rusije, Belorusije, Kazahstana, Jermenije i Kirgistana i predsedavajući Kolegija Evroazijske ekonomske komisije Tigran Sarkisjan su u Moskvi potpisali Sporazum o slobodnoj trgovini između Srbije i Evroazijske ekonomske unije (EAEU). Ona je dodala da će sporazum biti primenjen kada ga ratifikuju parlamenti i pozvala sve učesnike da se to učini brzo. Prema njenim rečima, Srbija je predugo bila izolovana i pod sankcijama u izolacijii, ali da je danas okrenuta saradnji. Premijerka je rekla i da Sporazum o slobodnoj trgovini ne pravi Srbiji problem na putu ka Evropskoj uniji i da je "Brisel to potvrdio".\nNBS: Dinarska štednja u oktobru dostigla 75 milijardi dinara\nNarodna banka Srbije saopštila je, povodom Svetskog dana štednje, da je prema poslednjim podacima dinarska štednja u oktobru ove godine iznosila oko 75 milijardi dinara i da je bila oko četiri puta veća nego krajem 2012. godine. Kako se navodi, dinarska štednja je prošle godine povećana za petinu. na 10,9 milijardi dinara, a u ovoj godini neto prihliv bio je viši od 13 milijardi dinara. Narodna banka dodala je da je od oktobra prošle godine štednja u domaćoj valuti povećana za više od 30 odsto.\nŠaranović nudi 10,5 miliona evra za još akcija Kraša\nBrokerski nalozi pokazuju da je jedan kupac dao u četvrtak nalog vredan 84 miliona kuna (10,5 miliona evra) za kupovinu 80.000 akcija Kraša, piše danas "Jutarnji" list, dodajući kako saznaje da iza te ponude stoji "Kappa Star Limited", firma u vlasništvu srpskog preduzetnika Nebojše Šaranovića. Količina akcija, za koju je ponuđena cena od 1.050 kuna po akciji (140,8 evra), donela bi kupcu još pet odsto ukupnog broja deonica Kraša. Ova ponuda je dva i po puta veća od javne ponude za preuzimanje koju je za Kraš pre nekoliko dana dala Mesna industrija Braća Pivac, koji su po akciji ponudili 430 kuna (oko 57,7 evra). Najnovijom ponudom za akcije Kraša šalje se poruka da "Kappa Star Limited", koji je početkom nedelje imao 23,97 odsto akcija, ne odustaje, već naprotiv pojačava kupovanje akcija, ocenjuje Jutarnji.\nS&P500 na novom istorijskom maksimumu; Evropski indeksi u zelenom\nS&P500 juče je konačno uspeo da se domogne novog istorijskog maksimuma. Novi talas rasta podržan je opet bio dobrim korporativnim vestima i dobrima nadanjima povodom tekućih pregovora SAD i Kine, vezanih za rešavanje trgovinskih sporova. Indeks je dobio na dnevnom nivou 0,6%, dok je Nasdaq napredovao 1%.\nMicrosoft je bio među dobitnicima kada su u pitanju veća imena i solidno je doprineo rastu vodećih indeksa. Akcija je dobila 2,5% zbog novosti da je kompanija dobila 10 milijardi USD vredan ugovor sa Ministarstvom odbrane za cloud biznis. AT&T telekom je dobio preko 4%, takođe doprinevši rastu indeksa, a nakon što je obelodanio planove za naredne tri godine, koji podrazumevaju prodaju aktive koja nije ključna za biznis u vrednosti od 10 milijardi USD.\nEvropski indeksi takođe su bili u zelenom, pogođeni talasom iz Amerike ali i odlaganjem Brexita. Stoxx600 dobio je 0,3%.\nHSBC banka, objavila je pad profita od 18% u trećem kvartalu pa je akcija posledično izgubila 3,8%. Kompanija Phillips objavila je da je njen EBITDA povećan sa 568 miliona EUR na 583 miliona u trećem kvartalu ali je akcija ipak izgubila 1,2% do kraja dana.


Dnevnik anđeoskih poruka - Kreativna vizija\nDnevnik anđeoskih poruka\nDnevnik Anđeoskih Poruka koristan je alat za svakodnevnu upotrebu. Dnevnik Anđeoskih Poruka zapravo je namenjen svima ali je fokus većinom na sve ljude koji prate kako dnevne tako i nedeljne, mesečne ili godišnje anđeoske smernice. U Dnevnik možete zapisivati sve ono što vidite, osetite, pročitate. U njega možete da pišete sve što vam je na duši, ono što želite da primenite u vašem duhovnom rastu uz pomoć divnih nebeskih anđela. U dnevnik je uloženo puno ljubavi, truda, ideja, kreativnosti, kako bi on vizuelno lepo izgledao i kako bi vam bilo prijatno dok ga popunjavate.\nBudite slobodni i otvorite poglede na nove ideje i aktivnosti koje možete realizovati kroz anđeoske smernice, a koje će vam doneti nova iskustva, veštine i na kraju rezultate. Budite praktični, kažu da klasično zapisivanje na papir pomaže da se informacije duže zadrže u našem fokusu, a beleške nam kasnije olakšavaju prisećanje istih.\nKategorija: Knjiga Oznake: dnevnik, knjiga\nPreko 100 afirmativnih poruka\nPrelepo dizajnirane strane za pisanje\nStrane za beleške\nBudite prvi koji će napisati recenziju za „Dnevnik anđeoskih poruka“ Odustani od odgovora


Ministar Dedić posjetio Bosansko-podrinski kanton\n- Prehrambena industrija i poljoprivredni sektor u Bosni i Hercegovini imaju ogroman dugoročni ekonomski potencijal. Taj potencijal još nije u potpunosti realiziran. U ovoj oblasti svakim danom primjetan je određeni napredak, ali taj proces može i treba se odvijati još brže. Promatrajući štandove naših vrijednih proizvođača ovdje na sajmu, uvjeren sam da ovo visokokvalitetno voće i voćni proizvodi iz naše zemlje mogu pronaći profitabilno mjesto na evropskom te drugim tržištima diljem svijeta, s obzirom da tržišta zdrave hrane dobivaju sve veću važnost u svijetu, a vrlo je izgledno da će se taj trend i dalje nastaviti u narednim decenijama - istakao je ministar Dedić u svome obraćanju na sajmu.\nMinistar Šemsudin Dedić i predstavnik Svjetske banke Alojz Dunđer danas su razgovarali s premijerom Bosansko-podrinjskog kantona Emirom Okovićem i ministrima u Vladi BPK-a, a sastanku su prisustvovali i delegat u Domu naroda Mustafa Kurtović i predsjedavajuća Skupštine Aida Obuća.\nNakon sastanka, federalni ministar je u pratnji domaćina posjetio lokalitet Ahmovići-Kodžaga polje gdje su u okviru Projekta razvoja navodnjavanja (IDP) kojeg implementira PIU Šumarstva i poljoprivrede pri Federalnom ministarstvu poljoprivrede, vodoprivrede i šumarstva, a finansira Svjetska banka, izvođeni radovi na izgradnji hidromelioracijskog sistema. Sistem je danas priključen na niskonaponsku distributivnu mrežu te su se stekli uvjeti da bude pušten u probni rad, čime je završen prvi dio projekta.\n- Za nas je veoma značajno navodnjavanje, jer se trenutno na području Federacije BiH navodnjava samo 1,5 posto poljoprivrednog zemljišta. Iz tog razloga, započeli smo projekte u deset općina u Federaciji, a između ostalog, u općinama Goražde i Foča-Ustikolina na području BPK Goražde. Ovim projektima želimo da spriječimo probleme sa sušom koje smo imali svake dvije godine, kako bi poljoprivredni proizvođači bili sigurni da neće pretrpjeti štete koje su imali ranijih godina. Štete u poljoprivredi kada su suše samo u jednoj godini su tolike da možemo završiti projekte navodnjavanja poljoprivrednog zemljišta u svim općinama u Federaciji. Vlada Federacije se zadužila kod Svjetske banke u iznosu od 22,9 miliona za potrebe navodnjavanja poljoprivrednog zemljišta i ti projekti su trenutno u realizaciji. Očekujemo da i pored ovih sredstava kroz projekte IFAD-a osiguramo našim poljoprivrednim proizvođačima sekundarnu mrežu kako bi došla do svake parcele kako bi u konačnici bio realiziran i stavljen u funkciju ovaj projekat - kazao je ministar Dedić.


Dodik: Sramna i nedopustiva zabrana ulaska ruskom piscu u BiH - 23.08.2018, Sputnik Srbija\nPredsednik Republike Srpske Milorad Dodik istakao je da je naredba OBA-e o zabrani ulaska piscu Zaharu Prilepinu, ruskom državljaninu, na teritoriju BiH iz... 23.08.2018, Sputnik Srbija\nvesti, svet, milorad dodik, zahar prilepin, region\n21:44 23.08.2018 (Osveženo: 03:49 26.08.2021)\n„Zahtevamo da se ta naredba povuče. Kako je moguće da je jedan ruski pisac pretnja po bezbednost BiH, a nije hiljade migranata ili povratnika sa sirijskog ratišta. Zabranu ulaska ruskom piscu na teritoriju BiH vidimo kao učešće bezbednosnih struktura BiH u antiruskoj histeriji koju u poslednje vreme diktiraju neke zapadne zemlje, a kojoj su se pridružili i predstavnici SDS-a i PDP-a u Sarajevu“, istakao je predsednik Srpske u izjavi za Srnu.\n„Večernje novosti“ nedavno su objavile da će ruski šef diplomatije Sergej Lavrov prilikom posete Sarajevu, najverovatnije, tražiti dodatna objašnjenja o zasad tajnoj listi nepoželjnih građana Rusije, kojima je odnedavno zabranjen ulazak u BiH, a koju je, prema nezvaničnim informacijama, potpisao ministar bezbednosti u Savetu ministara Dragan Mektić.\nIzvori „Večernjih novosti“ tvrde da je Mektić ruskom ambasadoru u Sarajevu Petru Ivancovu priznao da je odobrio listu, ali je odbio da mu je da na uvid, uz navodno objašnjenje da je spisak napravljen nakon istrage, koju je, kako se priča, sprovela Obaveštajno-bezbednosna agencija BiH, preneo je RTRS.


Crna Gora da se pripremi za energetsku transformaciju – Mladi Nikšića\nCrna Gora da se pripremi za energetsku transformaciju\nCrna Gora bi trebalo da se pripremi za proces energetske transformacije, jer bi opstanak sektora uglja mogao uskoro biti doveden u pitanje zbog svoje nekonkurentnosti i ekonomske neisplativosti, saopšteno je iz Eko tima.\n“Moramo biti svjesni da se bliži vrijeme kada će opstanak sektora uglja i u Crnoj Gori biti doveden u pitanje, posebno zbog ekonomske neisplativosti i nekonkurentnosti u odnosu na obnovljive izvore energije”, navodi se u saopštenju Eko tima.\nOni smatraju da će Crna Gora, što prije postane svjesna tih činjenica i počne proces pravedne tranzicije kroz ekonomsku diversifikaciju u Pljevljima, a intenzivira aktivnosti na povećanju udjela obnovljivih izvora energije i obezbjeđivanju neophodnih uslova za investiranje, biti spremnija za izazove procesa energetske transformacije.\nIz Eko tima su podsjetili da je u samo pet godina od Pariskog klimatskog sporazuma, polovina od 324 evropske elektrane na ugalj zatvorena ili se obavezala da će prestati sa radom do 2030. godine.\n“Ta značajna prekretnica postignuta je u ponedjeljak, kada je britanska energetska kompanija EDF najavila zatvaranje termoelektrane Vest Buron do naredne godine. Upotreba uglja u Evropi naglo opada od 2012. godine”, rekli su iz Eko tima.\nOni su dodali da 13 evropskih zemalja više ne koristi ugalj, a još 11 je usvojilo odluke o postupnom ukidanju uglja do 2030.\n“Čak i u zemljama gdje je ugalj osnovni energent, poput Grčke, radi se na ubrzanom prelasku na čiste izvore energije već do 2023. godine, pet godina ranije nego što je predviđeno. Mađarska je još jedna istočno-evropska zemlja koja je odlučila da ubrza ukidanje uglja do 2025. godine, umjesto 2030. godine”, naveli su iz Eko tima.\nOni su dodali da je do sada Sjeverna Makedonija jedina zemlja Zapadnog Balkana koja planira da postupno ukida ugalj do 2030.\nPandemija je donijela i neke dobre promjene\nTreća ruska vakcina protiv korone puštena u promet


Balkan biznis forum od Davosa do Beograda - Biznis i Finansije\nHome\tPromo\tBalkan biznis forum od Davosa do Beograda\nBalkan biznis forum od Davosa do Beograda\nBalkan Biznis Forum, poslovni događaj godine!\n07.novembra 2019. u beogradskoj Kombank Dvorani\nPod sloganom “Od Davosa do Beograda” na Balkan Biznis Forumu 2019 pričaćemo o TRANSFORMACIJI – Budućnosti liderstva i rastu. Ovog puta u goste nam dolazi Herminia Ibarra, članica ekspertske mreže Svetskog ekonomskog foruma u Davosu, i profesor na Londonskoj školi biznisa i Univerzitetu Harvard, za čija predavanja se u Londonu uvek traži karta više.\nVeć treći put zaredom Balkan Biznis Forum je posvećen preduzetništvu, marketingu, kreativnosti i inovativnom razmišljanju. Ono što naše konferencije čini tako izuzetnim je naša jedinstvena kombinacija ljudi, iskustva, atmosphere i znanja. Na našim konferencijama, predavači su najistaknutiji svetski poslovni stručnjaci, lideri, mislioci, istraživači i uticajni ljudi.\nSve je počelo inicijativom koja bi ponudila nešto više od tradicionalnog tipa poslovnih i marketinških konferencija i događaja. Cilj je bio jasan – obezbediti stimulaciju i alate koji bi pomogli preduzetnicima i menadžerima u regionu da usvoje u svetu aktuelne metodologije rada i savremene načine razmišljanja.\nUz edukativne radionice, uživajte u druženju, networkingu, razmeni ideja, inspiraciji i motivaciji.\nMožda vašu sledeću veliku ideju ili poslovni kontakt pronađete upravo na Balkan Biznis Forumu 2019.


Putin: Rusija će biti još snažnija - 21.06.2022, Sputnik Srbija\nPutin: Rusija će biti još snažnija\nRuski predsednik Vladimir Putin rekao je da će modernizacija u vojnom sektoru nesumnjivo biti od koristi vojsci i floti i da će Rusija biti još snažnija. 21.06.2022, Sputnik Srbija\nPrema njegovim rečima, Rusija je kroz celu istoriju prolazila kroz iskušenja.Putin je naveo da se jednostavno ne događa da nekoga prosto uzmu pod ruku i dovedu do željenog rezultata.„U takvim situacijama čovek, po pravilu, ne može da upravlja efikasno onim što mu je palo s neba. Da bi se dostigao cilj uvek se moraju prevazići određene poteškoće, ali put određuje onaj ko njime hoda“, poručio je on.Rusija sada prolazi kroz još jedan niz iskušenja, ograničenja postoje, ali ona će biti prevaziđena, ukazao je ruski predsednik.„Svi znamo koliko se pažljivo čitav svet, naša zemlja odnose prema tome šta se dešava u civilnom sektoru. Da, ograničenja postoje ali ona se prevazilaze na različite načine, ali se definitivno prevazilaze i biće prevaziđena“, rekao je on.Putin je takođe dodao da ruska vojska brani pravo Rusije na suveren razvoj.Vojnici različitih nacionalnosti bore se rame uz rame, a u tom jedinstvu, veri u ispravnost onoga što rade i ogromnoj, istinskoj narodnoj podršci koju naši vojnici osećaju – u time leži nesalomiva snaga Rusije, istakao je predsednik.\nrusija – politika, rusija, politika, vladimir putin, ruska vojska\n13:07 21.06.2022 (Osveženo: 13:20 21.06.2022)\nRuski predsednik Vladimir Putin rekao je da će modernizacija u vojnom sektoru nesumnjivo biti od koristi vojsci i floti i da će Rusija biti još snažnija.\n„Naša vojska i flota se modernizuju u najvažnijim segmentima skladu sa potrebama današnjice. I ta modernizacija će biti od koristi za čitavu vojnu organizaciju države. Nema nikakve sumnje, bićemo još snažniji“, rekao je Putin tokom susreta sa pitomcima Viših vojnih škola u Kremlju.\nPrema njegovim rečima, Rusija je kroz celu istoriju prolazila kroz iskušenja.\n„U istoriji Rusije verovatno nikada nije bilo perioda kada smo mogli, kao u nekoj srećnoj zemlji, ali na karti gotovo neprimetnoj, da osećamo da možemo ništa da ne preduzimamo. Rusija je uvek prolazila kroz iskušenja, kao i što svaki čovek koji ide ka svom cilju uvek prolazi kroz poznata iskušenja“, rekao je on.\nPutin je naveo da se jednostavno ne događa da nekoga prosto uzmu pod ruku i dovedu do željenog rezultata.\n„U takvim situacijama čovek, po pravilu, ne može da upravlja efikasno onim što mu je palo s neba. Da bi se dostigao cilj uvek se moraju prevazići određene poteškoće, ali put određuje onaj ko njime hoda“, poručio je on.\nRusija sada prolazi kroz još jedan niz iskušenja, ograničenja postoje, ali ona će biti prevaziđena, ukazao je ruski predsednik.\n„Svi znamo koliko se pažljivo čitav svet, naša zemlja odnose prema tome šta se dešava u civilnom sektoru. Da, ograničenja postoje ali ona se prevazilaze na različite načine, ali se definitivno prevazilaze i biće prevaziđena“, rekao je on.\nPutin je takođe dodao da ruska vojska brani pravo Rusije na suveren razvoj.\n„Sadašnji oficiri i vojnici Rusije, naslednici pokolenja pobednika, unuci i praunuci heroja Velikog otadžbinskog rata, požrtvovano se bore za domovinu. Za naš narod. Vode borbu protiv međunarodnih terorista u Siriji. Brane Donbas od nacista. Brane svet, bezbednost našeg naroda, pravo Rusije na suvereni razvoj. Ponosimo se time što se naši borci koji učestvuju u specijalnoj vojnoj operaciji bore odvažno, profesionalno, kao pravi heroji“, poručio je on.\nVojnici različitih nacionalnosti bore se rame uz rame, a u tom jedinstvu, veri u ispravnost onoga što rade i ogromnoj, istinskoj narodnoj podršci koju naši vojnici osećaju – u time leži nesalomiva snaga Rusije, istakao je predsednik.


Tači u Vašingtonu: Ključno da Kosovo postane članica NATO-a\nIzvor: Radio Slobodna Evropa, 26.Feb.2020, 21:31 (ažurirano 02.Apr.2020.)\nPredsjednik Kosova Hašim Tači sastao se u Vašingtonu sa državnim sekretarom Majkom Pompeom i zamjenikom sekretara odbrane, Davidom Norkvistom (Norquist). “Brilijantna razmjena i potpuna saglasnost na predstojećem putu”, napisao je Tači na Tviteru a povodom sastanka sa Pompeom. On je dodao da SAD i Kosovo imaju odlične odnose i da će nastaviti da ih produbljuju. “Hvala sekretaru Pompeo na vašoj posvećenosti da podržite punu integraciju Kosova u euroatlanskoj porodici”, dodao je...\nBlic: Tači i Pompeo u Vašingtonu o dijalogu Beograda i Prištine\nIzvor: VOA, 26.Feb.2020\nAmerički državni sekretar Majk Pompeo sastao se u Vašingtonu sa predsednikom Kosova Hašimom Tačijem. "Sekretar Pompeo potvrdio je snažno partnerstvo Sjedinjenih Država i Kosova, stalnu posvećenost vrednostima koje dele, kao i podršku suverenom i nezavisnom Kosovu", saopštila je Pompeova predstavnica...\n26.Feb.2020: Radio Slobodna Evropa


Razvoj moderne hirurgije bio bi neizvodljiv bez razvoja anesteziologije, najmlađe grane medicine sa zadatkom da omogući bezbolnost kod pacijenta, ali i bezbednost tokom hirurškog procesa lečenja. Hirurško lečenje je multidiciplinarni pristup lečenju gde su uz vašeg hirurga važne karike lečenja i preoperativna priprema, balansirano i sigurno operativno vođenje, kao i postoperativni nadzor i nega. Ovde glavnu ulogu ima vaš anesteziolog koji će o vama brinuti tokom celog ovog postupka. Razumevanje uloge anesteziologa i značaja koju ovi specijalisti imaju u savremenoj medicini, značajno se promenilo u decenijama koje su iza nas. Svojim ekspertskim pristupom povećavaju bezbednost pacijenata u svim hirurškim zahvatima, ali i tokom izvođenja brojnih dijagnostičkih procedura.\nPreoperativna priprema saznajte više


ABA LIGA: Utakmica između Partizana i Mornara igra se sutra od 19 sati u dvorani Aleksandar Nikolić! | Happy BSC portal\nABA LIGA: Utakmica između Partizana i Mornara igra se sutra od 19 sati u dvorani Aleksandar Nikolić!\nTrener košarkaša Partizana Andrea Trinkijeri izjavio je danas da ekipa u duelu 14. kola ABA lige protiv Mornara ne sme dozvoliti da ih crnogorski šampion ponovo "isprebija".\n"Čeka nas duel sa ekipom koja nas je već jednom dobila i ''isprebijala'' ove sezone. Da nam se to ne bi desilo ponovo, moramo odigrati sa daleko većom koncentracijom u odbrani i u napadu i shvatiti na koji način oni igraju", rekao je Trinkijeri za klupski sajt.\nPrvotimac crno-belih Rade Zagorac istakao je da, ukoliko uđu u dobar šuterski ritam, igrači Mornara mogu da budu veoma nezgodni i svakoj ekipi naprave probleme.\n"Naša želja je da im to onemogućimo i da utakmicu odigramo na način koji nama više odgovara. Ova utakmica, kao i svaka naredna u ABA ligi, za nas je veoma važna i moramo da budemo na svom maksimumu tokom čitavog njenog toka", izjavio je Zagorac.\nUtakmica između Partizana i Mornara igra se sutra od 19 sati u dvorani Aleksandar Nikolić.


Poreklo naroda jugoistočne Evrope - Fondacija “Arheološki park: Bosanska piramida Sunca, Archaeological Park: Bosnian Pyramid of the Sun Foundation\nponedjeljak, 26 novembar 2018 16:36\nautor: Jovan D. Marjanović\nRazvoj genetike je u poslednjoj deceniji sasvim promenio gledište na istoriju naroda Evrope, pri čemu su mnogi bili veoma iznenađeni sa njenim nalazima. Ta iznenađenja su toliko velika da više ne mogu da se ignorišu, pa je došlo vreme da se pišu novi udžbenici, ne samo istorije već i praistorije Evrope.\nAutor je uspeo da sklopi mozaik o poreklu svih naroda jugoistočne Evrope i reši sukob autohtone i doseljeničke škole o pitanju porekla srpskog naroda. Pokazalo se da istina nije crno-bela već šarena, ali ipak bliža autohtonoj školi o poreklu naroda jugoistočne Evrope. Genetika je dokazala genetsku sličnost svih naroda na Balkanu. Da je na tom prostoru bilo masovnog doseljavanja Slovena, Bugara i Mađara tada genetska sličnost naroda jugoistočne Evrope ne bi bila moguća.\nOva knjiga obrađuje mnoge teme, počev od genetike i genealogije pa do porekla rasa i hronologije praistorijskih doba. Knjiga takođe obrađuje mitsko doba stare Grčke, Makedonije i Rima i pruža dokaz o genetskom poreklu tih naroda. Analizirane su i popularne teme, kao kontakti Minojske civilizacije sa Severnom Amerikom i problem sa lokacijom Homerove Troje, jer pozicija Šlimanove Troje ni malo ne odgovara Homerovom opisu okoline tog grada. Takođe je dat i kratak pregled istorije antičkih naroda na Balkanu, kao i Kelta i Germana i Slovena koji su svojim seobama uticali na genetiku jugoistočne Evrope.\nViše informacija i naručivanje >>>\nZadnje ažuriranje ponedjeljak, 26 novembar 2018 16:42


Rudari koji rade u rudnicima koncerna "Elektroprivrede BiH" ne odustaju od zahtjeva da se omogući penzionisanje onim rudarima koji su stekli uslove za to i da se omoguće bolje plate, ali iz "Elektroprivrede" upozoravaju da će, ukoliko se ispune svi zahtjevi rudara, električna energija za domaćinstva poskupjeti za 15 posto.\nIz "Elektroprivrede BiH" ističu da je odustajanje Sindikata radnika rudnika FBiH od prihvaćenog modela restrukturiranja rudnika i rješavanja pitanja viška uposlenih na socijalno prihvatljiv način te insistiranje na zadržavanju u radnom odnosu i viška administrativnog, režijskog i rukovodnog osoblja u periodu dužem od planiranog put do neminovnog povećanja cijene struje.\n"Za provedbu zahtjeva koji je dostavljen Vladi FBiH i JP 'Elektroprivreda BiH' neophodno je iznalaženje dodatnih oko 60 miliona KM na godišnjem nivou za sve rudnike koncerna. Posmatrano sa stanovišta poslovanja rudnika sa kontinuiranim povećanjem gubitaka i neizmirenih obaveza, jedini mogući način obezbjeđenja nedostajućih sredstava jeste povećanje cijene uglja od 25 do 30 posto, koje posljedično vodi do značajnog poskupljenja proizvodnje električne energije iz ovog energenta i dodatnih finansijskih izdataka za građane", naveli su iz kompanije.\nDa drugi način iznalaženja sredstava za ispunjavanje zahtjeva Sindikata, izuzev poskupljenja električne energije za 15 odsto, ne postoji, iz ove kompanije navode da to potvrđuju podaci o poslovanju rudnika izdvojeni za prva tri mjeseca ove godine.\nIz ovog preduzeća ističu da je za ovaj period planiran prihod u iznosu 77,9 miliona KM, a ostvareno je 63,9 miliona KM.\n"Ostvareni prihod od prodaje uglja termoelektranama manji je 10 miliona KM u odnosu na planirani. Za plate i ostala lična primanja uposlenika isplaćeno je 48,3 miliona KM, što je čak za 43,3 odsto više od plana. U ovom periodu rudnici koncerna poslovali su sa gubitkom u iznosu 16,6 miliona KM i on je gotovo identičan povećanju troškova plata i ostalih ličnih primanja", navode iz kompanije.\nNaglašavaju da se poskupljenje struje, do kojeg bi došlo ispunjavanjem zahtjeva Sindikata radnika rudnika FBiH, može izbjeći vraćanjem dijaloga i odgovornim pristupom svih strana uključenih u restrukturiranje rudnika.\nSinan Husić, predsjednik Sindikata rudara Federacije BiH, za "Nezavisne", kaže da "Elektroprivreda BiH" pokušava izvršiti pritisak na javnost i rudare.\n"Prijedlog sporazuma koji smo mi 5. maja uputili resornom ministarstvu i 'Elektroprivredi BiH', po našem mišljenju, nema dodirnih tačaka sa temom kojom se sad bavi 'Elektropivreda'. Vrijeme nam ističe, do 20. maja je ostao još dan, tako da je otprilike to vrijeme u kojem je moguće doći do određenog sporazuma, ako ne, onda će 20. maja početi generalni štrajk", kazao je Husić.\nDodao je da je prvi zahtjev da se penzionišu svi oni kojima je izvršen prekid radnog odnosa zbog ispunjenih uslova za penzionisanje, a nije izvršena uplata doprinosa, a drugi je da se u skladu sa usaglašenim socijalnim dijalogom proces reorganizacije i restrukturiranje rudnika na bazi ljudskih resursa provede u periodu 2021-2023. godina po ugledu na procese "Eletroprivrede BiH" 2003-2004. godine.


RTCG - Radio Televizija Crne Gore - Nacionalni javni servis :: Korona virus - Crna Gora :: Omikron zarazniji, rizik od teške bolesti manji\n08. 12. 2021. 23:36 >> 23:36 0\nOmikron zarazniji, rizik od teške bolesti manji\nSvjetska zdravstvena organizacija (SZO) saopštila je da rani dokazi sugerišu da se omikron varijanta korona virusa možda brže širi od visoko prenosivog delta soja, ali da nosi manji rizik od razvijanja teške bolesti.\nIpak, kako su saopštili zvaničnici SZO, prerano je za čvrste zaključke.\nKomentar SZO dolazi u trenutku zabrinutosti zbog nove varijante korona virusa koja se prvi put pojavila u južnoj Africi prošlog mjeseca i koja je navela neke zemlje da zatvore svoje granice.\nŠef za hitne slučajeve SZO Michael Ryan rekao je novinarima 8. decembra da podaci o omikron varijanti do sada "ukazuju na soj virusa koji se efikasno prenosi, verovatno efikasnije od delta varijante", koja je najrasprostranjenija.\nMaria Van Kerkhove iz zdravstvene agencije Ujedninjenih nacija izjavila je da je prerano utvrditi ozbiljnost bolesti uzrokovane omikronom, navodeći da za sada postoje samo nezvanične informacije o tome.\n"Svakako, imamo informacije iz Južne Afrike da mnogi pacijenti kod kojih je identifikovan omikronom imaju blaži tok bolesti", rekla je ona.\nDodala je, međutim, da je ljudima potrebno vrijeme da "prođu kroz pun tok infekcije".\nSZO je saopštila da nacionalne vlade treba ponovo procijene odgovore na COVID-19 i da ubrzaju vakcinaciju kako bi se uhvatili u koštac sa omikron sojem, iako je prerano reći koliko postojeće vakcine štite od nove varijante virusa.\n"Globalno širenje ove varijante sugeriše da bi mogla imati veliki uticaj na pandemiju", rekao je generalni direktor SZO Tedros Adhanom Ghebreyesus i pozvao sve zemlje da povećaju nadzor i testiranje.\nSZO je zabilježila rane dokaze kompanija Pfizer i BioNTech-a o efikasnosti njihove vakcine protiv omikrona.


tv prva - Dnevni list Danas\nPočetna » tv prva\nPiše: Marija Stojanović 31. 3. 2020.\nPiše: UNS 24. 3. 2020.\nNagrada za humanost „Đoko Vještica“ novinarki TV Prva Jasni Đurović za prilog o obolelom dečaku\nNovinarska nagrada za humanost „Đoko Vještica“ dodeljena je danas novinarki televizije Prva Jasni Đurović za seriju priloga o dečaku obolelom od najtežeg oblika karcinoma, zahvaljujući kojima su prikupljena sredstva za njegovo lečenje u Italiji.\nPiše: K. Živanović 21. 3. 2019.\nMenadžment Prve televizije zahvalio je danas Ivanu Ivanoviću, na dosadašnjoj, obostrano uspešnoj saradnji i poželeo mu uspeh u daljem radu.\nPiše: Fonet 22. 12. 2018.\nĐilas: Telekom kupio O2 i Prvu\nPredsedavajući Saveza za Srbiju (SzS) Dragan Đilas tvrdi na svom tviter nalogu da je Telekom kupio televizije 02 i Prvu, a da je formalni kupac Kopernikus.\nUdruženje novinara Srbije saopštilo je da smatra organizovanje štrajka zaposlenih u fabrici “Milan Blagojević – Namenska” a.d. Lučani protiv Tatjane Vojtehovski sa TV Prva neprimerenim pritiskom na uređivačku politiku i nezavisnost novinara.


Crna Gora: VDT treba da predlaže specijalnog tužioca\nRješenje u Predlogu zakona o specijalnom državnom tužilaštvu, da Vrhovni državni tužilac (VDT), koji je izabran u Skupštini, bude isključen iz predlaganja Glavnog specijalnog tužioca loše je i nelogično, ocijenio je VDT Ivica Stanković.\nOn smatra da se ne može očekivati da VDT odgovora za rad Glavnog specijalnog tužioca, a da nema pravo da njegov izbor predloži Tužilačkom savjetu.\n"Konačnu odluku donijeće Skupstina Crne Gore, a vjerujem, da poslanici neće dozvoliti da se dovede u pitanje legitimitet VDT-a kog su izabrali tropetinskom većinom. Ne treba zaboraviti da legitimitet stečen u Skupštini ima najveću snagu u državi", rekao je Stanković agenciji Mina.\nOn je upozorio da bi odvajanje specijalnog tužilaštva iz jedinstvene tužilačke organizacije bilo u suprotnosti sa Ustavom.\n"Razdvajanje nadležnosti je nešto drugo. Glavni specijalni tužilac i njegovi zamjenici i po važećem rješenju imaju specijalnu nadležnost za krivična djela organizovanog kriminala i korupcije, ali su oni po ustavnom rješenju dio jedinstvene tužilačke organizacije", ocijenio je Stanković.\nOn je podsjetio da je prema Ustavu, tužilaštvo jedinstven organ.\n"To znači da glavni specijalni tužilac postupa u sklopu jedinstvene tužilačke organizacije i odgovora za rad Vrhovnom državnom tužiocu. Svako drugo rješenje ne bi bilo u skladu sa Ustavom Crne Gore, kao najvišim pravnim aktom", upozorio je Stanković.


Zapadni Balkan vidi u EU mnogo više nego što mi vidimo | Analitika - Informativni Portal\nZapadni Balkan vidi u EU mnogo više nego što mi vidimo\nPredsjednik Evropske komisije Žan-Klod Junker rekao je u Strazburu da zemlje Zapadnog Balkana vide više u EU nego njene članice i naglasio da svaki partner iz regiona mora da nastavi svoj reformski put, posebno u oblasti vladavine prava i osnovnih sloboda.\nObjavljeno: 13. 03. 2018 - 17:30 Promjenite veličinu teksta: A A A\nPodsjetivši da je posjetio Zapadni Balkan prije nepune dvije nedjelje, Junker je na plenarnoj sjednici Evropskog parlmenta rekao da je to bilo nezaboravno putovanje iz mnogo razloga, a da su najveći utisak ostavili strast i ubjeđenje u EU, prenijela je Evropska komisija.\nJunker je kazao da mu je to obnovilo osjećaj vere i nade da ako je region, "dramatičan region" poput Zapadnog Balkana tako odlučan da se reformiše od dna do vrha da bi se priključio EU, onda Unija mora da bude vrijedna toga da region bude njen dio.\n"Zapadni Balkan jasno vidi u nama mnogo više nego što mi vidimo u našoj Uniji. Želim da vidim istu vjeru u našu Uniju širom 27 članica", istakao je Junker.\nKako je dodao, još mnogo posla treba da se uradi na Zapadnom Balkanu, svi bilateralni konflikti moraju biti razriješeni i potrebno je veće jedinstvo.\nJunker je naglasio da svaki partner sa Zapadnog Balkana mora da nastavi svoj reformski put, posebno kada je riječ o vladavini prava i osnovnim slobodama i vrijednostima.\n"Kao što sam rekao svim liderima u regionu, neće biti ubrzavanja (puta u EU). Mi stavljamo suštinu ispred brzine. Na svaki slučaj ćemo gledati prema zaslugama bez fiksnih datuma ili rokova", rekao je predsjednik EK.\n"Ipak, vratio sam se sa puta uvjereniji nego ikada da je ovo naša zajednička budućnost. Riječ je pomirenju naše istorije i geografije", dodao je Junker.\nO tome će se, kako je dodao, razgovarati na sastanku Evropskog savjeta 22. i 23. marta.\nTagovi: Žan-Klod Junker EK EU Zapadni Balkan


Makron, Šolc i Zelenski za pregovore u normandijskom formatu\nFrancuski predsednik Emanuel Makron, nemački kancelar Olaf Šolc i ukrajinski predsednik Volodimir Zelenski sastali su se danas na marginama samita EU u Briselu kako bi pronašli načine za ponovno pokretanje pregovora u normandijskom formatu koji uključuje i Rusiju, saopšteno je iz Jelisejske palate.\nTri lidera su ponovo potvrdila svoju posvećenost ovom formatu pregovora kako bi se pronašlo trajno rešenje za sukob i očuvanje suvereniteta i teritorijalnog integriteta Ukrajine, navodi se u saopštenju iz kabineta francuskog predsednika.\nUkrajina je trenutno glavna tačka sukoba između Rusije i Zapada, a SAD tvrde da je više od 100.000 ruskih vojnika raspoređeno na ukrajinskim granicama, verovatno u pripremama za invaziju, što Moskva negira i tvrdi da su njene akcije isključivo odbrambene.\nSvako kršenje teritorijalnog integriteta Ukrajine imaće visoku cenu i mi ćemo ovde izneti jedinstveni stav sa našim evropskim partnerima i transatlantskim saveznicima, rekao je Šolc u Berlinu pre nego što je otišao na svoj prvi Samit u Brisel kao kancelar, dodajući da i dalje insistira na konstruktivnom dijalogu sa Rusijom, navodi Rojters.\nRusko ministarstvo spoljnih poslova je na Tviteru pozvalo Zapad i Ukrajinu da sprovedu mirovne sporazume iz 2014. i 2015. koji uključuju razmenu zatvorenika, pomoć i povlačenje naoružanja.\nEmanuel Makron Olaf Šolc Volodimir Zelenski\nPODRŽALI KANDIDATURU UKRAJINE U EU Makron, Šolc i Dragi Kijevu doneli lepe dobre vesti, Zelenski prihvatio poziv za samite G7 i NATO\n"OVDE SU SE DESILI RATNI ZLOČINI" Makron, Šolc i Dragi posetili Irpinj: To je herojski grad, obeležen stigmama varvarstva\nUSKORO KLJUČNI SASTANAK Makron, Šolc i Dragi stigli vozom u Kijev, Ukrajinci strepe: "OVO ĆE DA TRAŽE OD NAS" (FOTO)\nNAJMANJE JEDNA OSOBA POGINULA U SNAŽNOJ EKSPLOZIJI GASA Izbio požar u stambenom bloku u Engleskoj, troje povređenih prevezeno u bolnicu\n8 POLICAJACA PUCALO U AFROAMERIKANCA U Ohaju vanredno stanje zbog demonstracija protiv policije\n22:26 ZAVRŠENI PREGOVORI ŠVEDSKE I FINSKE SA NATO Sutra potpisivanje protokola o pristupanju vojnom savezu


Srbiji predstoji težak posao na putu ka EU\nBrisel 14. decembar 2015.\nSrbija otvara prva poglavlja u pregovorima o članstvu u Evropskoj uniji, u kojim će najveći napor morati da uloži u unapređenje vladavine prava, zaštitu životne sredine i kontrolu državne pomoći\nVečeras konačno Srbija i formalno započinje završnu etapu pristupanja Evropskoj uniji. Pregovori započinju sa, za Brisel iznimno važnim a za Beograd posebno osjetljivim poglavljem 35 pregovora, koje se tiče normalizacije odnosa sa Prištinom. Uz ovo, otvoriće se i poglavlje 32, posvećeno finansijskoj kontroli, za koje srpska strana tvrdi da će biti lakši dio posla s obzirom na dobru pripremljenost i visoke ocjene koje je Srbije na tom polju dobila u posljednjem Godišnjem izvještaju Evropske komisije.\nPregovaračka platforma evropske strane, utvrdjena medju 28 članica Unije, predvidja u okviru poglavlja 35 čak 16 tačaka koje će biti predmet pregovaranja i, s obzirom na kompleksnost teme, vjeruje se da će ovo poglavlje i pregovori o njemu, ostati otvoreno sve do kraja ukupnog pregovaračkog procesa.\nMedjutim, vijest dana je da je proces završnih pregovora započeo.\n"Zašto je današnji dan važan za nas? Važan je pre svega zbog tipa društva kojem mi pokazujemo da želimo da pripadamo, i zbog toga što taj značajan broj zemalja pokazuje da želi Republiku Srbiju. Važan je zbog ekonomskog napretka Srbije zato što, ne samo evropske kompanije, već i američke, japanske, korejske, mnoge kompanije hoće da dodju u Srbiju samo ako napredujemo na evropskom putu. Zbog toga što će dve hiljade ljudi u Šapcu za mesec - mesec i po dana da dobiju posao u jednoj od najjačih japanskih kompanija, a koja ne bi nikada došla u našu zemlju, bez obzira na sve naše subvencije, da nije našeg evropskog puta. Treća najvažnija stvar za nas je što ćemo u ovom preiodu našu zemlju da uredimo po najvišim evropskim standardima, što će demokratija biti oblik političkog režima kojem pripadamo, što ćemo da se izborimo za snažnije i jače institucije, što ćemo da se izborimo protiv korupcije i kriminala kroz efikasniji i moderniji sistem pravosudja nego što smo imali do danas. Pred nama je težak posao ali ja mislim da mi najveći deo onoga što je pred nama možemo da završimo u narednih četri - četiri i po godine, a onda je na EU, neka oni procenjuju. Ja time ne licitiram kada mi možemo da budemo član EU, to zavisi od 28 članica, ali znam da se Srbija po mnogim pitanjima već ponaša kao članica EU ali u još mnogo čemu, posebno u nivou životnog standarda, u funkcionisanju pravne države, moramo da radimo da bismo dostigli standarde i principe na kojima počiva EU i radićemo vredno i mislim da danas uspevamo da vidimo ono što su mnoge generacije pre nas sanjale", rekao je premijer Srbije, Aleksandar Vučić.\nEvropski komesar za pregovore o pridruženju, Johanes Han je takođe istakao da svima predstoji dug put.\n"Naravno, dug je put pred nama i premijer i vlada Srbije su svjesni toga da smo na početku. Na ovome i sam radim od proljeća ove godine jer je sada važno da se da ispravan signal narodu Srbije, da postoji napredak, da se stvari kreću u pravom smjeru", rekao je Han.\nMinistar spoljnih poslova Austrije, Sebastian Kurc takođe je izrazio pozitivan stav.\n"Premijer Vučić je zemlju doveo na veoma dobar put sprovodeći nepopularne reforme. Važno je da oni sada daju dopinos regionalnoj stabilnosti. Zato je pozitivno da se danas otvaraju poglavlja pregovora, što Austrija već mjesecima podržava", rekao je Kurc.\nBez sumnje Srbiju od danas čeka ozbiljan i naporan rad, godine intenzivnih pregovora sa EU, ukupno 35 pregovaračkih poglavlja medju kojima, sem dobrosusjedskih odnosa, Brisel posebnu pažnju poklanja i pitanju vladavine prava. U Evropskoj komisiji se nadaju da bi se ta poglavlja 23 i 24 mogla otvoriti već u prvoj polovini naredne godine.


Kako je Vučić naveo, ukoliko bi se to dogodilo, nigde drugde na Balkanu ne bi imali svoju kancelariju osim u Beogradu.\n"To bi bio strašan signal za sve američke investitore, a posebno za naše ljude koji ovde žive, u SAD, da dođu u Srbiju. To nije još sasvim dogovoreno, ali to je izvanredna vest i za sve tri važne rejting agencije: Standard end purs, Mudis i Fič. Stahovito važna vest koja bi dodatno podigla odnose između Srbije i SAD, jer postajemo tako mnogo interesantniji za američko tržište kapitala i za njihove biznismene", rekao je sinoć Vučić.\nEkonomista Ivan Nikolić objašnjava da bi otvaranje takve kancelarije u Beogradu bio ne samo podstrek privlačenju novih investitora, već i širenju posla sa američkom poslovnom zajednicom, a možda čak i direktno srpskom dijasporom u Americi.\n"Prethodnih godina imali smo nekoliko većih ulaganja sa američke strane, ali više u smislu preuzimanja postojećih kompanija nego otvaranja novih. Dominantne investicije su dolazile iz Evrope i Kine, ali u suštini Amerika, kao najveća ekonomija u svetu i dalje nije toliko bila ekonomski prisutna ovde, a ovo bi na neki način mogao da bude preokret", smatra Nikolić.\nTo bi, kako kaže, bio pozitivan signal za ozbiljnije investiranje u Srbiju i region, a ova institucija, kako objašnjava, predstavlja garanciju za poslovanje koje se odvija van Amerike.\n"Oni garantuju da će investicije biti sigurne i da će biti investitori obezbeđeni u slučaju nekih promena, ako bi stvari krenule lošije, nešto poput osiguravajuće kompanije koja prati poslovne aktivnosti. Naravno, kompanije koje dođu svakako ulažu novac ovde, zapošljavaju naše ljude, plaćaju poreze, generišu neku dodatu vrednost a sve to doprinosi našoj ekonomiji, što je dobro za Srbiju", ocenjuje naš sagovornik.\nI ekonomista Aleksandar Stevanović saglasan je da otvaranje kancelarije ovakve institucije u Srbiji može doneti pogodnosti našoj privredi.\n"Američki investitori su neko vreme zaobilazili Srbiju možda zato što im je bila u fokusu politička nestabilnost, a dolazak ovakve institucije popravlja percepciju. Neće to biti neki čarobni recept, ali u svakom slučaju neće škoditi, u to sam siguran", kaže Stevanović.\nBiće korisno, kako kaže naš sagovornik, i za građane, jer bi se recimo moglo kroz ovo očekivati i stvaranje novih radnih mesta kao posledice novih investicija.\nDFC ima i ovlašćenje za pozajmice\nAmerička Međunarodna razvojna finansijska korporacija (DFC) je institucija za finansiranje razvoja savezne vlade SAD, koja je prvenstveno odgovorna za obezbeđivanje i omogućavanje finansiranja projekata privatnog razvoja u zemljama sa nižim i srednjim prihodima.\nDFC ima i ovlašćenje za pozajmljivanje. Kreditni kapacitet DFC-a koristi se za davanje zajmova, garancija za kredite i osiguranja za razvojne projekte u zemljama sa nižim prihodima koje preduzimaju američka preduzeća.\nVIDEO: Vučić iz Vašingtona: Oni su došli samo po priznanje, ali ja to neću potpisati


Dan: 25. Septembra 2014.\n25. Septembra 2014. Arhiva Visoko.co.ba\nOdgledali smo još jednu TV debatu u programu RTV Visoko i to posljednju predviđenu za kandidate koji se bore za glasove koji će im omogućiti mandat u Federalnom parlementu izborne jedinice 6, u kojoj je Visoko. Gledaocima je najatraktivnije gledati ovakve emisije u isčekivanju žestokih duela i svađa kandidata kada usljed pada koncentracije kaže se …\nU sklopu predizborne kampanje za predstojeće Opće izbore 2014. godine koja je već uveliko u toku Općinski odbor Saveza za bolju budućnost – Fahrudin Radončić proteklih dana organizovao je dva predizborna skupa, u Moštru i Gračanici, na kojima su predstavljeni visočki kandidati za Parlament FBiH i Skupštinu ZDK. Kandidati Saveza za bolju budućnost, na oba …\nDanas je naša ekipa posjetila mladu majku Selmu Muslić, o kojoj smo pisali u proteklom periodu, a koja je oboljela je od progresivnog oblika multiple skleroze te svakodnevno vodi tešku bitku s ovom podmuklom bolešću. Selmu smo zatekli kod kuće s roditeljima, a zahvaljujući pomoći dobrih ljudi, Selma je proteklih dana primila i prvu terapiju, …\nZakonom propisati obavezno osnovno i srednje obrazovanje\nBPS-Sefer Halilović poziva građane da zauzmu stav da je naša zemlja naše pravo i obaveza od koje niko i nikada ne smije odustati.Ovo se naročito odnosi na mlade kojima ćemo obezbijediti mogućnost obrazovanja i pružiti im zakonsku zaštitu od ucjena i nemorala u školskim sistemima. BPS-Sefer Halilović će zakonom propisati obavezno osnovno i srednje obrazovanje, …\nConnecting Classrooms Big Dance\nU utorak 23. septembra 2014. u 12.00, održao se “Veliki ples” u Sarajevu, centralni događaj projekta Connecting Classrooms u sklopu Connecting Creatively projekta. 250 srednjoškolaca iz Škotske, Španije, Poljske i Bosne i Hercegovine plesali su ispred BBI centra, a ni kišovito vrijeme nije uspjelo da im pokvari raspoloženje. Plesali su čak i po kiši, a …\nObavijest o upisu članova i skorom startu trenažnog procesa\nObavještavaju se svi članovi muške i ženske selekcije, koji su prije trenirali u Košarkaškoj školi “XXL Basket” ili koji imaju namjeru da se ove sezone upišu u ovu školu, a nisu mlađi od 12 godina, da uskoro počinju treninzi u sali Mješovitog srednjoškolskog centra “Hazim Šabanović”. Mole se svi oni koji su zainteresovani za rad …\nDesno krilo naše rukometne reprezentacije sjajni Faruk Vražalić novi je član Vogošće. Ovaj odlični rukometaš nakon sezone u Eisenachu u Bundesligi, te ispadanju njegove ekipe iz elite, je ostao bez angažmana, a za Vogošćane će igrati do pronalaska inostranog angažmana, jer će od Uprave Vogošćana dobiti odriješene ruke ukoliko stigne neka primamljiva ponuda za njega. …\n“Daje se na znanje da se u zemaljskom glavnom gradu Sarajevu i kotarima Zenici, Goraždu i Visokom ove godine, od 3. do 12. oktobra, održava 54. (slovima: pedesetčetvrti) festival MESS.” Udruženje Confero kao suorganizator Festivala, ove godine organizuje odlazak na predstavu u Sarajevo. U pitanju je predstava “Čarobnjak” Narodnog pozorišta Sombor, Srbija. “Predstava “Čarobnjak” Fedora …\nBosanskohercegovačka prehrambena industrija Klas uspješno je i ove godine plasirala jedan od svojih najpoznatijih brandova Bosanski lokum na tržište Srbije. Do sada je u 2014. godini realizirano 55 tona Bosanskog lokuma, a do kraja godine predviđen je izvoz dodatnih 60 tona. Lokumi se u Srbiji prodaju na preko 4.500 prodajnih mjesta uz podršku reklamne kampanje, …\nAmbasador Republike Srbije u BiH Stanimir Vukičević, posjetio je peradarsku industriju “Brovis” u Visokom. U razgovoru s menađmentom ove kompanije, koja posluje u okviru “AKOVA GROUP”, aktuelizirana su ekonomska pitanje između dviju država ali i mogućnosti zajedničkih nastupa prema trećim tržištima. Ambasador Vukićević najavljuje posjetu Premijera Kine do kraja godine Srbiji, a tim povodom će se …\n“Brovis” ugostio najbolje iz Njemačke\nRefik Kurgaš, prvi čovjek u “Brovisu”, upriličio je prijem za takmičare koji su osvojili medalje na Internacionalnom prvenstvu u Njemačkoj. Takmičari visočkog kluba osvojili su je 7 medalja od kojih su četiri zlatne, dvije srebrene i jedna bronzana. Zlatne medalje osvojili su: Emra Ramović, Kadir Ramović, Irfan Babić i Amel Islamović. Srebrene medalje izborili su: …\nOd 08:00 do 14:00 sati u prostorijama Crvenog krsta u Visokom (Sebilj) danas će biti obavljena još jedna akcija dobrovoljnog darivanja krvi. Iz Crvenog krsta Visoko apeluju na građanstvo da se odazove u što većem broju, jer je krv potrebna našim bolesnicima u bolnicama Zenica i Sarajevo. Zbog evidencije matičnog broja potrebno je da davaoci …\nPredizborni skup DF-a 28.septembra u Gradskom kinu Visoko\nČast i zadovoljstvo nam je pozvati Vas na Centralni predizborni skup Demokratske fronte-Željko Komšić Visoko, koji će se održati 28. septembra 2014. godine u kino sali Gradskog kina Visoko, sa početkom u 17 : 00 h. Na skupu će biti predstavljeni kandidati Demokratske fronte Željko Komšić sa područja Zeničko-dobojskog kantona za sve nivoe vlasti, a …


Home AP Vojvodina Izglasan novi Zakon o Sremskim Karlovcima na inicijativu Pokrajinske vlade\nPrema rečima predsednika Pokrajinske vlade Igora Mirovića, koji je obrazlagao ovaj predlog, novi zakon donet je tri decenije od donošenja starog i neophodan je kako bi se obezbedio stabilan i efikasan institucionalni i finansijski okvir za celovit i održiv pristup obnovi jedinstvenog nasleđa Sremskih Karlovaca.\n„Kada se u ime jednog zakona ugradi ime naše stare srpske slave – Sremski Karlovci, to je putokaz i potreba da se nakon 30 godina od donošenja zakona stvore uslovi da se revitalizuje i zaštiti značajno kulturno-istorijsko nasleđe, ali i da se ova izuzetna kulturno-istorijska celina stavi u funkciju održivog ekonomskog, društvenog, kulturnog i turističkog razvoja Sremskih Karlovaca“, ocenio je predsednik Mirović.\nPrema njegovim rečima, to će značiti da smo kao narod sposobni da obnovimo jedan od najznačajnijih srpskih duhovnih i kulturnih centara, u kojem je, uz ostalo, na Majskoj skupštini 1848. godine proglašena Srpska Vojvodina.\n„Izgradnjom brze pruge, Fruškogorskog koridora, novog mosta, ali i uređene saobraćajne infrastrukture koju je realizovala Vlada Republike Srbije, Sremski Karlovci će biti dostupniji i u privrednom i u turističkom smislu. Stvaramo uslove da pokažemo sposobnost pred potomcima i obnovimo sve ono što su nam naši najznačajniji ljudi ostavili kao veliku vrednost. Verujem da ćemo za četiri do pet godina vratiti sjaj Sremskim Karlovcima“, kazao je predsednik Mirović.\nPokrajinska vlada je u razvoj ove opštine u protekle dve godine uložila 233,5 miliona dinara preko Budžetskog fonda za obnovu i razvoj Sremskih Karlovaca, a donošenjem novog zakona ustanovljava se Odbor zadužen za obnovu Sremskih Karlovaca i utvrđuje i obaveza njenog finansiranja iz državnog i pokrajinskog budžeta.\nOdlukom Skupštine Republike Srbije od 26. novembra 1990. godine, kulturno-istorijska celina „Gradsko jezgro Sremskih Karlovaca“ utvrđena je kao nepokretno kulturno dobro od izuzetnog značaja. U tom jezgru su Karlovačka gimnazija, kao najstarija gimnazija u srpskom narodu, zatim kuća inicijatora njenog osnivanja i velikog narodnog dobrotvora Dimitrija Anastasijevića Sabova, Saborna crkva Svetog Nikolaja, Patrijaršijski dvor, Pravoslavna bogoslovija „Sveti Arsenije Sremac“ i niz drugih istorijski i arhitektonski izuzetno značajnih zdanja.\nPrevious articlePredstavljena aplikacija u funkciji zaštite poljoprivredne proizvodnje\nNext articleOsam kilometaram gasovoda u Gogama


• TSC BAČKA TOPOLA: Treba da učvrstimo poziciju u vrhu - Moja Backa Topola\n30/11/2018\tSport Ostavi komentar 273 Pregleda Izvor: mojabackatopola.rs\nFudbaleri TSC Bačka Topola u subotu, 1. decembra, na svom terenu, na stadionu u Senti, dočekuju ekipu OFK Žarkova, sa namerom da u 20. kolu Prve lige Srbije potvrde dobru formu i učvrste se u samom vrhu tabele.\nOn je pozvao publiku da dođu na stadion u Senti, jer njegovim igračima ta podrška mnogo znači. „Zadovoljni smo posetom i pozivamo publiku da dođe u velikom broju, kao na utakmici protiv Javora“, rekao je Sabo.\nCentralni odbrambeni igrač Nebojša Skopljak takođe se osvrnuo na prethodne mečeve i naglasio da ako ekipa i ovu utakmicu odigra kao prethodne, pobeda neće izostati. „Čeka nas teška utakmica, ali verujemo u sebe“, kazao je Skopljak.\nCentralni odbrambeni igrač Vladimir Branković naglasio je da je atmosfera u timu dobra, da su svi igrači spremni i da su mnogo radili i trenirali. „Jedino je važno da svi igrači budu na svom maksimumu kako bi pobedili protivnika. Nije bitno da li ću baš ja i na ovoj utakmici postići pogodak, jedino važno je da TSC dobrom igrom obezbedi pobedu“, rekao je on.


Grafičke usluge i materijal Grafotehna - Beograd\nGrafotehna je trgovinsko, proizvodno i uslužno grafičko preduzeće registrovano u Beogradu januara meseca 1991 godine, kao nastavak i kontinuitet u radu porodične zanatske radnje za grafičku delatnost osnovane 1972 godine.\nU ponudi je veliki izbor raznih vrsta specijalnih papira i drugog materijala za grafičare, dizajnere, stručne škole i ostale potrošače.\nPosebno ističemo ponudu veliki asortiman raznih vrsta specijalnih papira i kartona od najpoznatijih evropskih proizvođača, što pruža mogućnost najvećem broju korisnika da zadovolje svoje potrebe za ovim proizvodima.\nTradicionalno, već više od 20 godina preduzeće Grafotehna se bavi prodajom širokog asortimana reklamnog materijala kao što su: kalendari, rokovnici, olovke, upaljači, satovi, privesci, majice, kape i drugo.\nU oblasti grafičkih usluga pored klasične usluge štampanja bavimo se posebno izradom sigurnosnih zaštitnih etiketa i nalepnica, kao i hologramskom zaštitom dokumenata i proizvoda za najrazličitije namene.


Uz pomoć UEFA Sarajevo dobilo Kuću fudbala /VIDEO/ - Sportal\nB. O. - Vest objavljena: 20:06 - 23.11.2018\nU Sarajevu je uz veliku podršku UEFA otvorena Kuća fudbala FS Bosne i Hercegovine. Događaju su prisustvovale mnoge poznate zvanice, između ostalih i Dejan Savićević, Zoran Laković, Dušan Bajević i Tomislav Karadžić, kao i sam predsednik UEFA Aleksandar\nU Sarajevu je uz veliku podršku UEFA otvorena Kuća fudbala FS Bosne i Hercegovine. Događaju su prisustvovale mnoge poznate zvanice, između ostalih i Dejan Savićević, Zoran Laković, Dušan Bajević i Tomislav Karadžić, kao i sam predsednik UEFA Aleksandar Čeferin. Više informacija možete da saznate u našem videu, koji se nalazi pred vama.\nEvropski fudbal UEFA Sarajevo Fudbalski savez Bosne i Hercegovine


Čvorište dva evropska koridora u Smederevu - SDCafe.rs\nHome\tInfoHronika\tČvorište dva evropska koridora u Smederevu\nSmederevo ima najbolji položaj u Srbiji da postane jedno od glavnih transportnih čvorišta dva evropska saobraćajna koridora – koridora 7, odnosno plovnog toka Dunava, i koridora 10, koji povezuje Salcburg i Budimpeštu sa Solunom, pokazuju analize domaćih, ali i stranih stručnjaka.\nInstitut CIP uradio je istraživanje o izgradnji trimodalnog i logističkog centra u Smederevu. “Od svih lokacija u Srbiji, moje je mišljenje, Smederevo je najpovoljnija za ovu namenu. Svi vidovi saobraćaja su tu i ispitivanja koje je radio Saobraćajni institut CIP na ovom terenu i podaci koje smo prikupili to potvrđuju i spremni smo da pristupimo izradi projektne dokumentacije”, kaže Miodrag Ignjatović, generalni direktor CIP-a.\nŠta je intermodalni transport\nIntermodalni transport podrazumeva prevoz robe u kontejnerima različitim vidovima saobraćaja, praktično bez pretovarivanja robe. Pretovaruju se samo kontejneri napunjeni različitom robom sa brodova na vozove ili kamione i obratno, čime se se smanjuju troškovi i ubrzava transport.\nMihajlović: Još jedna šansa za Komiko oil\nCisterna sa vodom za piće na punktovima...\nOpšta tuča u Smederevu, uhapšena sedmorica


NBS zadržala referentnu kamatnu stopu na jedan odsto – Bankar.rs\nHome/ANALIZE/NBS zadržala referentnu kamatnu stopu na jedan odsto\nDonoseći takvu odluku, Izvršni odbor je, kako se ocenjuje u saopštenju, pre svega imao u vidu povoljna domaća privredna kretanja i to što je realni rast bruto domaćeg proizvoda u prvoj polovini godine od 7,6 odsto premašio prvobitna očekivanja.\n„Visoka stopa realnog privrednog rasta delom je rezultat niske prošlogodišnje baze, ali i povoljnih tekućih kretanja. Tome naročito doprinose efekti donetih mera monetarne i fiskalne politike i po tom osnovu očuvano investiciono i potrošačko poverenje, kao i proizvodni kapaciteti i radna mesta“, ističe se u saopštenju.\nBrži rast ekonomske aktivnosti od očekivanog ukazuje na to da bi projektovana stopa rasta bruto domaćeg proizvoda Narodne banke Srbije od 6,5 odsto ove godine , ocenjuje se, mogla biti i premašena.\n„Razmatrajući kretanje inflacije, Izvršni odbor je imao u vidu da se inflacija kreće u granicama cilja (3 ± 1,5 odsto) i da je, u skladu sa očekivanjima, u junu i julu iznosila 3,3 odsto međugodišnje“, ističe centralna banka.\nNešto viši nivo inflacije u odnosu na početak godine posledica je, navodi se – privremenih faktora, pre svega niske prošlogodišnje baze, rasta svetskih cena nafte i drugih primarnih proizvoda prethodnih meseci, što je, uz zastoje u globalnim lancima snabdevanja, dovelo do viših troškovnih pritisaka na svetskom i domaćem tržištu.\nPored toga, kako se ukazuje – na domaćem tržištu od aprila beleži se i nešto izraženiji rast cena povrća.


Protest u Prištini zbog događaja u Kumanovu\nĆutanje kosovskih institucija o oružanoj grupi čiji su pripadnici sa Kosova poginuli u Makedoniji, osim što govori o nesposobnosti državnog vrha da se distancira od nje, pokazuje i strah kosovske vlasti da se bavi realnim društvenim situacijama, kažu analitičari.\nUbijeni Kosovari u oružanom sukobu u Kumanovu sahranjeni su u utorak popodne na groblju palih boraca u Prištini. Pre sahrane, na stotine gradjana, uključujući i poslanike iz svih političkih partija, odali su im počast u sportskoj sali gde su bili izloženi njihovi kovčezi.\nDevetoro ubijenih Kosovara u Kumanovu bili su pripadnici oružane grupe tokom sukoba za makedonskom policijom.\nOsim osude „bilo kakve uključenosti državljana Kosova u incident u Makedoniji“, državni vrh nije zauzeo nikakav zvaničan stav o ovoj oružanoj grupi sa Kosova. Napori RSE da dobije odgovor od predsedništva i vlade zašto je to tako, bili su neuspešni.\nKosovski analitičari kažu da državni vrh nema smelosti za tako nešto, te naglašavaju da je u pitanju totalna nesposobnost aktuelne vlasti.\nAnalitičar Dukađin Gorani navodi da se u jednoj ovakvoj vakuumskoj situaciji, bez zvaničnih pozicija i stavova, mogu desiti rizične stvari.\n„I to je upravo ono što se nama dešava. Zabrinut sam zato što nepreuzimanjem smelosti i neposedovanjem sposobnosti za jednim zvaničnim, državnim stavom,nezaobilazno je da će ova situacija polarizovati kosovsko i albansko društvo na Kosovu, ali i u Makedoniji. Od te polarizacije se ne može ništa drugo očekivati osim stanje jednog skoro neprimetnog građanskog konflikta“, ističe on.\nGorani dodaje da je tragedija u Kumanovu razotkrila i fenomen o kojem se do sad nije razgovaralo, a to je formalna politika o kojoj vlast na Kosovu obično ima šta da kaže, i realna politika s kojom vlast na Kosovu nikada nije bila sposobna da se suoči.\n„Ako govorimo o formalnim pitanjima kao što su dijalog ili ostali aspekti u vezi opšte politike, za to uvek postoje stavovi i izjave. Ali ako se radi o ozbiljnim grupacijama koje direktno utiču na društveni život Kosova, koje mogu biti bilo nasilne, bilo ekstremne, ili drugačije, ako govorimo o fundamentalnim, ideološkim uverenjima - ova struktura vlasti apsolutno nema nikakvu sposobnost da se suoči sa njima. Ćutanje koje već nekoliko dana traje na Kosovu, osim što je samo otkrilo svu tu nesposobnost, govori i o veoma velikom strahu kosovske vlasti naspram realnih društvenih situacija“, kaže Gorani.\nU vezi sa tim, navodi on, postavlja se pitanje kako da se kosovsko društvo pozicionira naspram kontradiktornih međusobnih odnosa, jer se „s jedne strane na ove ljude gleda kao na heroje koji su otišli da se bore i oslobode jednu državu, koja je priznata od međunarodne zajednice, koja je susedna država i koja je priznala nas. S druge strane, postoje izveštaji koji ovu grupu definišu kao rizičnu sa ekstremnim gledištima“.\nI analitičar Haljilj Matoši smatra da ćutanje kosovskih institucija o tome kako pristupiti osobama koje su uključene u incident u Kumanovu podrazumeva njihovu „krhkost“. Matoši kaže da institucije nemaju smelosti i kontrolu nad narodom i različitim interesnim grupama, čak ni nad onim paravojnim.\n„Definitivno je da se jedna uniformisana grupa sa simbolima i oružjem ne može smatrati drugačije. Ali, Isa Mustafa (premijer) i Skender Hiseni (ministar unutrašnjih poslova) ne kotrolišu ove grupe, bivšu OVK, ratne veterane i ostale. I, tu je problem. Oni nemaju smelosti ni da se distanciraju, a ovamo se angažuju za zaštitu Makedonije kao jedinstvene države“, kaže Matoši.\nDukađin Gorani ističe potrebu za društvenom debatom o tome da li su kosovska vlast i politika samo društveni dekor koji ne služi rešavanju ni jednog problema, ili u zauzimanju ozbiljnog stava za suštinske razvoje u društvu.\n„Ukoliko je kosovska vlast samo jedna formalnost koja nikada nije imala nikakvu vlast niti realnu poziciju u društvu, onda tragedija u Kumanovu treba da bude poslednji alarm da se ponovo razmisli o cilju postojanja takve vlasti,takvih vladinih struktura, i da se razmotre njihove sposobnosti, kapaciteti ali i ambicije“, navodi on.


Vučić sa Erdoganom o situciji u BiH - FILTER\nPredsjednik Srbije Aleksadnar Vučić prenio je da je sa turskim predsjednikom Redžepom Tajipom Erdoganom razgovarao o situaciji u Bosni i Hercegovini i kompletnoj situaciji u regionu, kao i značaju infrastrukturnog povezivanja između Srbije i BiH.\nNa pitanje da li je bilo riječi o napetoj situaciji u BiH i o incidentu u Priboju, Vučić je rekao da su razgovarali o svemu:\nPrenio je da je on govorio o tome da je za Srbiju važno da se infrastrukturno povežujemo, da se grade autoputevi, ističući da očekuje da u oktobru bude završeno 19 kilometara autoputa od Kuzmima do Sremske Rače.\n“Gotovo 80 odsto je završen most, da ne idemo onom ćuprijom kao do skora… To je blizu kraja, i za godinu i po dana imaćemo autoput do BiH i RS”, rekao je Vučić i dodao da poslije toga ostaje da se izgradi autoput do Bijeljine.\nPrenio je da se razgovaralo i o izgradnji autoputa Požega-Kotroman, odnosno do Višegrada, koji bi dalje trebalo graditi do Sarajeva.\nDodao je da je sa Erdoganom razgovarao o svemu, pa i o zajedničkom djelovanju po pojedinim pitanjima u međunarodnim organizacijama.\nErgogan: Zajedničkim djelovanjem prevazići krizu u BiH\nPredsjednik Turske Redžep Tajip Erdogan poslije današnjeg sastanka sa predsjednikom Srbije Aleksandrom Vučićem poručio je da je potrebno djelovati zajednički sa međunarodnom zajednicom kako bi se prevazišla kriza u BiH.\nTags: Aleksandar Vučić Redžep Tajip Erdogan\nPrethodna Vidović: Na poskupljenja ćemo reagovati povećanjem plata i penzija\nSledeća U Srpskoj 852 novozaraženih, preminulih 11